Riyaziyyatın tarixi sirrləri\nçərşənbə axşamı 23, 04, 2019 12:32 PM\nTarix: May 01,2017\nAzens.az saytının məlumatın görə, İlk riyaziyyatçı qadın yunanlı Hipatiya olmuşdur. O, IV-V əsrlərdə yaşamışdır.\nTexnologiya( 2 )\nElm( 0 )\nUniversitetlər( 1 )\nTarix( 1 )\nÜmumi( 1 )\nRiyaziyyat( 1 )\nİdman( 0 )\nFəlsəfə( 0 )\n* «Bluetooth» nə deməkdir?\n* Riyaziyyatın tarixi sirrləri\n* Şah İsmayıl «Xətai» təxəllüsünü hardan götürüb?\n* Elektron Poçtun tarixi\n* Dünyanın ən qədim universitetləri\n* Gələcəyin “ağıllı” şəhərləri


Günün qoroskopu - 14 sentyabr - Vetenim.info\nMustaqil.AZ saytınn xəbəri Müstəqil.az dünyanın nüfuzlu və məşhur ulduz falları portalları "Horoscope" və "Astrology"yə istinadən bu günün qoroskopunu təqdim edir. Qoç - bu gün faydalı işlərlə məşğul olmaq alınmayacaq. Bekarçılığa meyllilik çox güclü olacaq. Qoçlar pulla asanlıqla vidalaşırlar. Odur ki, əbəs xərclər ehtimalı yüksəkdir. Buğa - əgər sağlam düşüncə ilə hərəkət etsəniz və enerjinizi dinc məcraya yönəltsəniz, gün çox məhsuldar keçəcək. Ailə üzvləri ilə mübahisələr mümkündür. Nədənsə ətrafdakıları öz ideyalarınıza "yoluxdurmaq" o dəqiqə alınmır. Bəla burasındadır ki, siz çox tez "qaynayır"sınız: soyuqqanlılığı qorumaq daha yaxşı olardı. Əkizlər - ziddiyyət ruhu çox güclüdür. Bu, şəxsi həyatdakı hadisələrə təsir edəcək. Bir çox Əkizlər bu gün bilə-bilə ümidsiz mü\nBalıqlar – sizinlə manipulyasiya etmək çox asandır. Siz xoşunuz gələn şeylərə o qədər tez inanırsınız ki, bəziləri bundan istifadə etməyə bilmirlər. Hərdən intuisiyanız sizə ehtiyatlı olmağı məsləhət görsə də, siz buna qulaq asmağı lazım bilmirsiniz. Kommersiya fəaliyyətində uğursuzluq ehtimalı çox böyükdür. Sövdələşmələrdən çəkinmək tövsiyə olunur. / Milli.Az\nPrevious Yeni tədris ilinin ilk dərsləri müəyyənləşdi\nNext “Filologiya və sənətşünaslıq” jurnalının növbəti sayı çap olundu


“Əgər mən ayağa dura bilsəydim...”\nAxşam saat 8-dir, “Gənclik”dəki mebel mağazalarından birinin zirzəmisində belə bir söhbət eşidilir:\n- Mənə maraqlı deyil, məni hansı ağacdan düzəldilmiş tabutda basdıracaqlar, çünki hamısında torpaq tabutun qapağını sıxıb sındıracaq və mən sıxlığa nifrət edirəm. Mən yalvaracam ki, məni öldürəndə yandırsınlar. Amma... mən istidən də qorxuram axı.\nQapını açıb içəri girəndə məlum olur ki, “Cosmo” teatr “Axır ki, bitdi” tamaşasına hazırlaşır.\nAmma ənənəvi teatrlardan fərqli olaraq buranın nə səhnəsi var, nə pərdəsi, nə də işığı. Ağ divarları olan soyuq bir otaqda iki nəfər əllərində ssenari bir-birinə nəyisə izah edirlər.\n“Cosmo” teatrın rəhbəri, rejissor, aktyor Ümüd Abbas məni görüb içəri dəvət edir. Onun dediyinə görə, özü də Sumqayıtdan elə bir az olar gəlib.\nGənc Tamaşaçılar Teatrının aktyoru Rəşad Səfərov da burdadır. Tamaşasında təmənnasız oynayacağı üçün “Cosmo”-nun rəhbəri ona ürəkdolusu minnətdarlıq edir.\nBoz torpağın içindən görünən göyqurşağı\nÜmüd Abbas Sumqayıt Dram Teatrının rejissorudur. Bundan əvvəl “Şah Mat” özəl teatrını, indi isə “Cosmo” teatrını qurub. Onun söylədiyinə görə, dövlət teatrında rejissor olsa da, özünü özəl teatrda daha azad hiss edir. Elə biz də söhbətimizə burdan başlayırıq.\n“Bəzi əsərlər var ki, dövlət teatrları müəyyən səbəblərdən onu repertuara sala bilmir. Məsələn, açıq-saçıq səhnələr olan tamaşalara dövlət teatrları icazə vermir. Amma mən həmin tamaşaların 18+ qalaqramıyla elanını verirəm, istəyən gəlir, istəməyən yox. Özəl teatr aktyora azadlıq verir. Mən öz tamaşaçılarımı tərbiyələndirmişəm, səhnədən düşüb tamaşaçının sinəsindən yapışıb, pencəyini çıxarıb yerə atsam da, o mənim üzümə qayıtmayacaq. Amma mən bunu dövlət teatrında edə bilmərəm. Təbii, təkcə bu məsələ deyil, bəzi başqa şeylər də var ki, dövlət teatrlarında onu etmək olmur”.\nÜmüd “bəzi başqa şeylər” barədə danışmağa çox da istəkli olmadığından mövzunun üstündən keçirik. Onun teatra gəldiyi illərə gedib çıxırıq.\nÜmüd Abbas danışır ki, 4-5 il bundan əvvəl fəhlə işləyirmiş. O vaxtadək bir dəfə də olsun teatra getməyibmiş.\n“Əsgərlikdən gəlmişdim, pula ehtiyacım var idi, ofisiant işlədim, beton zavodunda fəhlə işlədim. Bir gün toz-torpağın içində yenə işləyirdim, hava da çiskinliydi, fəhlələrdən biri dedi ki, göyqurşağı çıxıb. Baxdım ki, bomboz torpağın içindən uzaqda göyqurşağı görünür. Onda mən dərk elədim ki, buranın adamı deyiləm. Bir əlimdə sement, bir əlimdə kitab. Axı bu işi də bacarmırdım. Bir gün başıma taxta düşürdü, o biri gün ayağıma mismar batırdı...”\nElə o gündən Ümüd qərar gəlir ki, Mədəniyyət və İncəsənət Universitetinin rejissorluq fakültəsinə daxil olsun. Dediyinə görə, işlədiyi zavodun rəhbəri ona qabiliyyət imtahanına hazırlaşmağa icazə verməyib. O da ərizəsini yazıb işdən ayrılıb. Beləliklə, işsiz qalan adamın tək çarəsi qabiliyyət imtahanından keçib universitetə girmək olub.\n“Mən evin ən döyülən, ən əzilən uşağı olmuşam. Böyüdükcə içimdə bir amiranəlik, tabeleçilikdən çıxmaq arzusu yaranıb. Ona görə də rejissor olmağı seçdim. Amma yeri gələndə mən burda da fəhləlik edirəm. Məsələn, “İstehkam” tamaşasanı quranda zibil qablarını eşə-eşə karton qutu axtarmışam”.\n“Deyirəm, bəlkə gedim bankdan pul götürüm”\nƏtrafa nəzər salıb Ümüd Abbasa buranı belə təsəvvür etmədiyimi, çoxlu aktyor, ən azından səhnə görəcəyimi düşündüyümü söyləyirəm.\nO, Rəşad Səfərova yenidən təşəkkür edərək deyir ki, aktyor burda universitetə tələbə hazırlayır. “Cosmo” teatrın isə hələlik məkanı yoxdur. Ümüd özü də hər axşam Sumqayıtdan bura məşqə gəlir.\nO, tamaşalarının məşqinin hər dəfə bir ünvanda olduğunu söyləyir. Bundan əvvəlki tamaşasını da Sumqayıtdakı tədris mərkəzlərindən birində qurub.\n“Məşqləri bir təhər yekunlaşdırırıq. Sonra əl-ayağa düşürük ki, ay Allah, tamaşanı qurduq qutardıq, indi səhnəni neynəyək?”\nTeatrın ciddi maliyyə problemləri var. Bu, təkcə “Cosmo” teatrın problemi deyil, Azərbaycandakı əksər özəl teatrlar həmin problemlə üz-üzədir. Hətta ötən il ilk müstəqil teatr olan “ADO” maddi çətinlik ucbatından məkanını itirdi.\n“Bundan əvvəlki tamaşanı kafelərdə, restoranlarda, kitab sərgilərində nümayiş etdirmişəm. Özü də 1 qəpik pul götürmədən. Belə ümidsiz danışıram, oxuyan deyəcək ki, nə vaxt gəldin müraciət etdin, nəsə eləmədik? Amma hamı özəl teatrlar haqqında məlumatlıdır də, elə deyil? Hansına nə ediblər? Onlar nəsə etmək məcburiyyətində də deyillər ey. Adama deyərlər ki, mən səndən xahiş etmişəm teatr qur deyə? Siz gəlməzdən qabaq elə onu danışırdıq ki, bu tamaşanın dekorasiyasını, rekvizitini hansı pulla həll edəcəyik. Deyirəm, bəlkə gedim bankdan pul götürüm”.\nAğlına təzə bir fikir gəlmiş kimi Ümüd üzünü Rəşad bəyə çevirir: “Rəşad müəllim, bəzən düşünürəm ki, niyə kimsə özünü mənim tamaşama pul yatırmaq məcburiyyətində hiss etsin? Ümumiyyətlə, dövlət niyə özəl teatra pul ayırsın?”\nRəşad Səfərov oturduğu yerdən sakitcə cavab verir: “Əslinə qalsa, lazımdır. Özəl sektor dövlət büdcəsi üçün daha əhəmiyyətlidir. Özəl teatrlar həm də vergi, əlavə qazanc mənbəyidir. Amma bu gün teatr heç kəsə lazım olmadığı kimi dövlətə də lazım deyil”.\nO, teatra, kinoya qarşı olan diqqətsizlikdən danışaraq söhbəti davam etdirir: “Biz ancaq sənət düşünürük, elə sənəti düşünə-düşünə də bu günə qalmışıq. O vaxt bir seriala çəkilirdim. İçəridə maşının partlama səhnəsi vardı. Amma həmin yer çatanda maşını partlatmadılar. Soruşdum ki, maşın niyə partladılmadı? Cavab verdilər ki, maliyyə problemləriylə bağlı biz o hissəni ləğv etdik. Əşi, bizim 200 manatımız olmadı ki, köhnə bir “jiquli” alıb rəngliyək, onu partladaq?..”\nR. Səfərov aktyorlara dəyər verilmədiyini də söyləyir: “O vaxt bir filmə çəkilirdim. İki rus aktyoru vardı, iki nəfər də bizimkilərdən. Rus aktyorlarının iki köməkçisi var idi, fasilələrdə sərin meyvələr, sərin spirtli içkilər qoyulurdu qabaqlarına. Biz azərbaycanlı aktyorlar da yetim kimi ortada qalmışdıq. Hər şey cəhənnəm, heç bir stəkan sərin su tapa bilmirdik”.\n“Quru 4 divar olsun, onu mən səhnə edəcəm”\nÜmüd Abbas isə sadəcə bir şey istədiyini deyir, o da məşq edə biləcəyi, tamaşalarını göstərə biləcəyi bir məkan: “Bir ara nazirliyin yaxşı bir təşəbbüsü oldu, hər bir özəl teatr istədiyi bir dövlət teatrında tamaşa oynasın. Sonra nəsə alınmadı. Çox arzu edərdim ki, bu proses davam etsin. Heç nə istəmirəm, bir balaca yer olsun, lap səhnəsi olmasın, işığı olmasın, pərdəsi olmasın. Quru 4 divar olsun, onu mən səhnə edəcəm”.\nRəşad Səfərov Ümüdün bu sözlərindən sonra ona işarəylə deyir: “Bu adamın teatrı indi necədirsə, bax 10 il sonra da elə olacaq. O, yaradıcı adamdır, onu biznes, müqavilələr, maddiyyat maraqlandırmır. Onun ancaq kitabdan başı çıxır. Amma gərək bunun biznes tərəfini də düşünəsən, bax inkişaf o vaxt olacaq”.\nÜmüdün dediyinə görə, özəl teatrların məkan problemi Mədəniyyət Nazirliyinin diqqətindədir. Hətta bu yaxınlarda xalq artisti, müstəqil “M-TEATR”-ın rəhbəri Vidadi Həsənov özəl teatr rəhbərlərini bir araya yığaraq sözügedən problem barədə müzakirə aparıb. Ümüd Abbasın dediyinə görə, Mədəniyyət Nazirliyi məsələnin həlli istiqamətində müsbət addımların atılacağıyla bağlı onlara vəd verib.\nNazirlik: “Özəl teatrlara səhnə vermək çətin olur”\nMəsələ ilə bağlı biz də Mədəniyyət Nazirliyinə müraciət etdik. Nazirliyin mədəniyyət və kommunikasiya şöbəsinin əməkdaşı Xanım Rəsulova da xatırlatdı ki, pandemiyadan əvvəl Mədəniyyət Nazirliyi özəl teatrların fəaliyyətinə dəstək vermək məqsədilə onların hər birinə ayda bir dəfə dövlət teatrlarının səhnəsində təmənnasız tamaşa oynamaq şəraiti yaradıb. Lakin indi vəziyyət bir qədər fərqlidir, uzun müddət fəaliyyəti məhdudlaşdırılan teatrlarda hazırda gərgin iş rejimi gedir.\n“Teatrların fəaliyyəti tam olaraq da bərpa olunmayıb, zalın tutumunun 50 faizi qədər bilet satışına icazə verilib. Teatr təsərrüfat hesablı müəssisə olduğundan kommunal xərclərini ödəmək üçün tamaşa oynayıb bilet satmalıdır. Hər gün məşqlər, tamaşalar gərgin iş rejiminə gətirib çıxarır və özəl teatrlara səhnə vermək çətin olur. Dövlət Gənc Tamaşaçılar Teatrının böyük səhnəsi təmirdədir, heç öz səhnəsində tamaşa oynaya bilmir. Bu, mövcud vəziyyəti bir az da qəlizləşdirir. Amma imkan daxilində şərait yaratmağa çalışırıq. Məsələn, “Əsa” teatrı müraciət etdi, ona ayda bir dəfə Akademik Rus Dram Teatrının səhnəsində tamaşa oynamağa imkan yaradıldı”.\nX. Rəsulova bildirir ki, nazirlik teatr ictimaiyyəti, o cümlədən özəl teatrlarla daimi əlaqədədir. Hətta bu yaxınlarda mədəniyyət nazirinin birinci müavini Elnur Əliyev gənc teatr xadimləri ilə keçirdiyi görüşdə özəl teatrların da əməkdaşları iştirak edib və onların problemləri dinlənilib.\n“Mədəniyyət Nazirliyinin keçirdiyi layihələrdə, məsələn, Qısa Tamaşalar Festivalı, Rusiya Teatr Sənəti İnstitutunun - QİTİS pedaqoqlarının iştirakı ilə keçirilən "Gənc teatr prodüserləri üçün laboratoriya, "Öyrədərək öyrənirəm" layihəsi çərçivəsində Bəxtiyar Xanızadənin ustad dərslərində və s. özəl teatrların iştirakına da şərait yaradılıb. Təbii ki, bundan sonra da həyata keçirəcəyimiz layihələrdə özəl teatrlar nəzərdə tutulacaq. Ümumiyyətlə, Mədəniyyət Nazirliyi tərəfindən həyata keçirilən layihələr təkcə dövlət teatrlarının deyil, bütövlükdə Azərbaycanda teatr prosesinin inkişafına dəstək məqsədini daşıyır”,- nazirliyin rəsmisi belə söyləyib.\nAktyorlarla söhbətin ortasında qapı döyülür. İçəri gənc bir qadın daxil olur, tamaşada rol alacaq aktrisalardan biridir. Məşq başlayır.\nAktyor Rəşad Səfərov ortaya bir stul qoyub oturur, əlini də tapança formasında gicgahına dirəyir. O, ölümə hazırlaşan adam rolunu oynayır. 1000-dək saydıqdan sonra tapança açılacaq. Amma adam hər rəqəmdə bir hadisəni xatırlayır və heç cür işini tamamlaya bilmir. Tapançası açılmayan adamın bəhanəsi də yəqin ki, budur:\n- Əgər mən ayağa dura bilsəydim, özümü asardım...


Bu gün Milli Qəhrəman Fəxrəddin Şahbazovun xatirəsinə həsr olunmuş ağır atletika üzrə turnir keçiriləcək - AZƏRTAC – Azərbaycan Dövlət İnformasiya Agentliyi\nBu gün Milli Qəhrəman Fəxrəddin Şahbazovun xatirəsinə həsr olunmuş ağır atletika üzrə turnir keçiriləcək\nDekabrın 29-da AAAF Park Yaşayış Kompleksinin yarış zalında Milli Qəhrəman Fəxrəddin Şahbazovun xatirəsinə həsr olunmuş ağır atletika üzrə XVIII açıq turnir keçiriləcək. Bu barədə AZƏRTAC-a Azərbaycan Ağır Atletika Federasiyasından məlumat veriblər.\nBakı Şəhər Gənclər və İdman Baş İdarəsinin və Azərbaycan Ağır Atletika Federasiyasının təşkilatçılığı ilə baş tutacaq yarış beynəlxalq status daşıyır. Bakı və ölkəmizin regionlarında fəaliyyət göstərən idman təşkilatlarından, həmçinin Gürcüstandan dəvət olunan idmançılar da turnirdə iştirak edəcəklər.\nTurnirin keçirilməsində məqsəd Milli Qəhrəman Fəxrəddin Şahbazovun timsalında Vətən uğrunda şəhid olmuş soydaşlarımızın xatirəsinin əziz tutulması, onun həyat yolunun və idman fəaliyyətinin böyüməkdə olan yeni nəsil idmançılar və gənclər arasında təbliğ olunması, yerlərdə ağır atletika idman növünün inkişafı, ən güclü idmançıların aşkarlanması, idmançıların ustalıq səviyyəsinin artırılmasıdır.\nAZERTAG.AZ :Bu gün Milli Qəhrəman Fəxrəddin Şahbazovun xatirəsinə həsr olunmuş ağır atletika üzrə turnir keçiriləcək


AƏSMA — Akademiyanın təsisçisi\nAzərbaycan Həmkarlar İttifaqları Konfederasiyasının sədri, BHİK-in və Pan Avropa Regional Şurasının vitse-prezidenti, Milli Məclisin deputatı Səttar Suliddin oğlu Möhbalıyev.\n5 fevral 1993-cü ildə Azərbaycan həmkarlar ittifaqlarının növbədənkənar XIX qurultayı keçirilmişdir. Qurultayda yekdil qərara əsasən Azərbaycan Həmkarlar İttifaqları Şurası (AHİŞ) buraxılmış, yeni qurum, Azərbaycan Həmkarlar İttifaqları Konfederasiyası (AHİK) yaradılmışdır. Açıq səsvermə yolu ilə Səttar Möhbalıyev Konfederasiyanın sədri seçilmişdir. 1998-2003-2008-2013-2018-ci illərdə AHİK-in I, II, III, IV və V qurultaylarında yenidən bu vəzifəyə seçilmişdir.\nRespublikada aparılan islahatlarla bağlı yaradılmış bir sıra dövlət komissiyalarının üzvü, Milli Məclisin deputatı, Polşa-Azərbaycan parlamentlərarası əlaqələr üzrə işçi qrupunun rəhbəri, Azərbaycan-Türkiyə, Azərbaycan-Moldova parlamentlərarası əlaqələr üzrə işçi qrupunun üzvü, Azərbaycan Respublikası Milli Məslisinin İctimai birliklər və dini qurumlar komitəsinin, intizam komissiyasının, Beynəlxalq Həmkarlar İttifaqları Konfederasiyasının (BHİK) Sədrlər Şurasının, Ümum Həmkarlar İttifaqları Konfederasiyasının İcraiyyə Komitəsinin üzvüdür. 2014-cü ildən BHİK-in, 2015-ci ildən isə Pan Avropa Regional Şurasının vitse-prezidentidir.\nİqtisad elmləri doktoru, professor, Rusiya Federasiyası Sosial Elmlər Akademiyasının həqiqi üzvüdür. "Azərbaycan bu gün: Məşğulluq və sosial tərəfdaşlıq problemləri", "Keçid dövründə əmək bazarı və məşğulluq siyasəti", "Əmək bazarı, məşğulluq və işsizliyin elmi - nəzəri əsasları", "Beynəlxalq Əmək Təşkilatı: tarixi, strukturu və Azərbaycanla əlaqələri", "Əmək bazarı və əhalinin sosial müdafiəsi" kitablarının və bir sıra elmi məqalələrin müəllifidir.\nAzərbaycan Respublikasının «Şöhrət» ordeni, “Azərbaycan Respublikası Prezidentinin fəxri diplomu”, ÜmumHəmkarlar İttifaqları Konfederasiyasının qızıl və gümüş medalı, Rusiya Federasiyasının Rabitə İşçilərinin Ümumrusiya Həmkarlar İttifaqı Mərkəzi Komitəsinin Rəyasət Heyətinin qızıl ordeni və Neftqaztikinti həmkarlar ittifaqları Beynəlxalq Federasiyasının diplomu və mükafatı ilə təltif olunmuşdur.\nAkademiya haqqında Akademiyanın təsisçisi Elmi Şura Rektorluq Fakültələr Kafedralar Şöbələr Kitabxana Akademiyanın məzunları Həmkarlar ittifaqları təhsil müəssisəsinin muzeyi


Prezident ISESCO-nun baş direktorunu qəbul etdi – Müzakirə + FOTO\n04 May 2017 - 15:03\nPrezident ISESCO-nun baş direktorunu qəbul etdi –Müzakirə + FOTO\nBu gün Azərbaycan prezidenti İlham Əliyev ISESCO-nun baş direktoru Əbdüləziz bin Osman əl-Tuveycrini qəbul edib.\nStrateq.az bildirir ki, bu barədə Azərbaycan prezidentinin mətbuat xidməti məlumat yayıb.\nGörüşdə Bakıda keçirilən IV Ümumdünya Mədəniyyətlərarasi Dialoq Forumunun əhəmiyyəti qeyd edilib, ISESCO-nun ilk gündən Forumun təsisçisi və fəal iştirakçısı olduğu, Forumun keçirilməsinə böyük dəstək verdiyi bildirilib.\nSöhbət zamanı Azərbaycanın sivilizasiyalararası və dinlərarası dialoqa verdiyi töhfənin önəmi vurğulanıb, ölkəmizdə 2017-ci ilin “İslam Həmrəyliyi İli” elan edilməsinin və IV İslam Həmrəyliyi Oyunlarının Azərbaycanda keçirilməsinin müsəlman ölkələrinin bir-birinə daha da yaxınlaşması işinə xidmət etdiyi qeyd olunub.\nGörüşdə, həmçinin Azərbaycan ilə ISESCO arasında uzun illər səmərəli və uğurlu əməkdaşlığın həyata keçirildiyi bildirilib, ISESCO-nun Ermənistan-Azərbaycan, Dağlıq Qarabağ münaqişəsi ilə bağlı Azərbaycanın ədalətli mövqeyini müdafiə etməsi yüksək qiymətləndirilib, əməkdaşlığımızın bundan sonra daha da genişləndiriləcəyinə əminlik ifadə olunub.\nBaş direktor Əbdüləziz bin Osman əl-Tuveycri ISESCO tərəfindən həyata keçirilən işlər və nəzərdə tutulan planlar barədə prezident İlham Əliyevə məlumat verib.


Misir Mərdanovun bazara çevirdiyi məktəblər… – Etibar Əliyev yazır\n27 İyun 2015 - 08:53\nömrümüzün böyük hissəsini məktəb həyatı, məktəb haqda fikir və qayğılar tutur. Məktəb həyatımızın ahəngini təyin edir. Məktəb həyatının nəbzinin vurmasından biz cəmiyyətin vəziyyətinin necə olduğunu sezirik. Məktəb həyatı ilə cəmiyyətin sağlamlığı arasında sıx əlaqə var. Xəstə cəmiyyət mütləq məktəbi də yoluxdurur, xəstə məktəbdən isə bu viruslar gələcək nəsillərə keçir. Xəstə valideyn, hər şeydən əvvəl, öz övladını yoluxdurmamaq haqda düşündüyü kimi, xəstə cəmiyyət də hər şeydən öncə məktəbi dövrün sosial xəstəliklərindən qorumaq barəsində düşünməlidir. Məktəbi xilas edən cəmiyyət öz gələcəyini xilas etmiş olur.\nMüstəqillik əldə etdikdən sonra daha yaxşı məktəb qurmalı idik. Lakin qura bildikmi? Müstəqilliyimizin ilk illərində, Xalq Cəbhəsinin hakimiyyəti dövründə “Təhsil haqqında” qanun qəbul olundu, Tələbə Qəbulu üzrə Dövlət Komissiyası yaradıldı. Cəmi bircə il Təhsil nairi işləyən Firudin Cəlilovu Lidiya Rəsulova əvəz etdi. Lidiya xanımın əsas məqsədlərindən biri təhsildə kök atmış rüşvətxorluğun kökünü kəsmək idi. çox sərt insan olduğuna görə ondan qorxurdular. Lakin təhsil mafiyası onu işləməyə qoymadı. Bəzən o acıq edib, aylarla işə çıxmırdı. Nəhəyət, Lidiya xanım müqvimətlərə tab gətirməyib istefa verdi.\nYeri gəlmişkən, qeyd etmək lazımdır ki, təhsilə istefa mədəniyyətini mərhum Lidiya Rəsulova gətirdi. Onun dövründə şagird nailiyyətlərinin təhlilinə üstünlük verilmirdi.\nLidiya Rəsulovadan sonra Misir Mərdanov nazir təyin olundu. Misir Mərdanov gəlişi əliəyrilərin ürəyincə oldu. Onun vaxtında məktəb açıq bazara çevrildi. Tamahkarlıq o həddə çatdı ki, artıq orta təhsilin inkişafı üçün qəbul olunmuş dövlət proqramları və layihələrə ayrılan vəsaitlər mənimsənilməyə başlandı. ölkənin pedaqoq və alimlərinin potenisalı nəzərə alınmadan kurikulumların yazılması üçün Hollandiyanın CİTO qrupu dəvət olundu. CİTO-Mərdanov qrupu elə kurikulum yazdı ki, şagird çantanı daşıya bilmədi, müəllim isə onu başa düşmədi.\nözü də daxil olmaqla qohum əqraba, dost-tanış dərslik yazmağa başladı. Mərdanovun təyin etdiyi direktorları bir neçə dəfə valideynlər və müəllimlər məktəbdən qovdular. Belə olan hallarda məktəb ümidləri necə doğrulda bilərdi, yaxud pozitiv məktəb mühiti yaratmaq olardımı?\nHər tədris ilində buraxılış imtahanlarında “2”, “3” qiyməti alanların və qəbul imtahanlarında 0-200 bal toplayanların sayı bəlli olduqda, məktəblərdəki təhsilin keyfiyyəti yada düşür. Şagird uğursuzluqları bizdə həqiqətən ümidsizlik yaradır. Bəs çıxış yolu nədədir? Məktəbin hansı inkişaf modelləri var? Yolumuzu hansı istiqamətdə davam etməliyik? Görəsən, başqa ölkələrdə də şagird uğursuzluqları ilə bizdə olduğu kimi davranırlar?\nMəlum oldu ki, buraxılış siniflərinin 22% şagirdi ibtidai təhsil səviyyəsindən pis yazırlar. 44% amerikalı funksional savadsızdır, 47% nə vaxtsa bədii ədəbiyyat oxuyub, 30% amerikalı dərmanların qəbulu üçün tövsiyyəni oxumaq qabiliyyətində deyil, hər il 700.000-ə yaxın şagird şəxsi diplomlarında yazılanları oxya bilmirlər (“Literaturnaya qazeta”, 27 may-2 iyun 2010).\nAmerikalılar artıq imtahanların nəticələrindən narahat olmurlar. Ancaq biz Amerika deyilik. Bizim elmi potensialımız bu ölkənin potensialı ilə müqayisə olunmaz dərəcədə aşağıdır. Fizika, kimya, tibb, iqtisadiyyat sahəsində Nobel mükafatına layiq görülənlərin 70- 80 faizi bu ölkənin alimləridir. “Literaturnaya qazetadan” oxumuşdum: “Ştatların birində orta məktəbi bitirənlərin 44 faizi fizika fənnindən “2” qiymət alanda həmin Ştatın Təhsil Departamentinin rəhbəri faktı maraqlı tərzdə izah etmişdir: “Narahat olmağa dəyməz, ölkəyə lazım olan 1000-2000 fiziki biz asanlıqla yetişdirə bilirik””.\nİkincisi, İngiltərə modelidir. Bu ölkədə “Yenidən başlamaq proqramı” adlanan fəaliyyət xroniki pis fəaliyyət göstərən məktəblərin işinin yaxşılaşdırılmasına istiqamətlənir. Bu tip məktəblər ya bağlanır, ya da yeni ştatlara işə qəbul olunanlarla təzədən açılır. Belə məktəblərdə qalmaq istəyən müəllimlər yenidən ərizə ilə müraciət ed\nərək, vakant yerləri tutmaq üçün ümummilli müsabiqədə iştirak edirlər. Bu proqramın əsas hədəfi o məktəblərdir ki, 3 il ardıcıl olaraq atestat almaq üçün dövlət imtahanlarında iştirak edən şagirdlərin ən azı 15 faizi C kateqoriyası (“yaxşı”) və ondan yüksək kateqoriyada 5 müsbət qiymət ala bilmirlər.\nüçüncüsü, Finlandiya modelidir. Dünyanın ən yaxşı müəllimləri sayılan fin müəllimləri yüksək nüfuz və işdəki sərbəstliklərinə görə seçilirlər. Bu ölkədə məktəb inspeksiyası institutu ləğv olunub. Məktəb müstəqil şəkildə proqramları, dərslikləri, daxili nizam – intizam qaydalarını özü müəyyənləşdirir. Müəllim yalnız vaxtaşırı keçirilən testin nəticələrinə cavabdehlik daşıyır.


Sahə Kalkulyatoru, Python istifadə edərək yüzdə əlavə etmək - Daha çox - 2021\nSahə Kalkulyatoru, Python istifadə edərək yüzdə əlavə etmək\nBurda nə səhv edə bilərəm ki, faiz əlavə etməyə çalışıram. Mən Field Calcualtor istifadə edirəm və bir səhv almaq davam edir.\nPercent adlı bir sahə əlavə etmək üçün Cədvəli açıram və sonra bunu yazın:\ndəyirmi ([T_Acres] / 207 * 100,0) + "%"\nfaiz işarəsi ədədi sahədə etibarlı bir dəyər deyil. İstəsəniz görmək faiz simvolu, sahənizin adını sağ vurub xassələrə -> rəqəm fomatına keçə və faiz seçə bilərsiniz.\nəks halda (tövsiyə edilmir) bir mətn sahəsinə ehtiyacınız var, ancaq sonra ədədi dəyərlərinizi sətrə çevirməlisiniz (T_Acres-in ədədi olduğunu və Python təhlilçisini istifadə edərək (VB-də birləşmə operatorunun "&" olduğunu unutmayın))\nstr (dəyirmi (! T_Acres! / 207 * 100,0)) + "%"\nEDIT T_Acres sətirdirsə, hesablama üçün istifadə edə bilməzsən (bu mətn sahəsində saxlamağımın tövsiyə edilməməsinin bir çox səbəblərindən biridir). Beləliklə edə bilərsiniz:\nstr (dəyirmi (float (! T_Acres!) / 207 * 100,0)) + "%"\nRadouxjunun cavabını bir mətn sahəsinə hesabladığınızı düşünsəniz, niyə nəticə verməyəcəyini bilmirəm. Hesabladığınız sahənin məlumat növünün nə olduğu bəlli deyil (heç olmasa mənim üçün).\nT_Acres'in bir mətn sahəsi olduğunu başa düşürəm. Həqiqətən olmamalı idi, amma bu körpünün altındakı su. Bu problemi həll etmək üçün dblAcres kimi və ya ehtiyaclarınıza uyğun hər hansı bir şey adlandırılan yeni bir cüt sahə yaratmağın necə olduğunu. Bunu doldurmaq üçün Sahə Kalkulyatorundan istifadə edin:\nBu, T_Acres-in yalnız ədədi dəyərlərin mətn versiyalarını ehtiva etdiyini, yəni T_Acres-də '34 .2369%' kimi dəyərlərin olmadığını düşünür. % İşarəsi sizi qarışdıracaq; ədədi deyil, mətn dəyəridir. Bundan qurtula bilərsiniz, amma məlumatlarınızın necə qurulduğunu bilmədən bir çox fərqli həll göndərmək istəmirəm.\nHər halda, yeni bir sahəyə həqiqi ədədi dəyərlər əldə edirsinizsə, radouxju göstərdiyi biçimlendirme metodundan istifadə edin. Bu etiketləmə məqsədləri üçündürsə, sahə dəyərində% işarəsinə ehtiyacınız yoxdur və ya istəməyiniz lazımdır (və sahə ədədi olduqda əslində bunu edə bilməzsiniz); etiket ifadəsinə əlavə edilə bilər və əlavə etməsəniz formatlaşdırma təyin etsəniz görünəcəkdir.\nBu işə yaramırsa, məlumatlarınızın bir alt hissəsini göndərmək istəyə bilərsiniz, çünki buradakı metodlar işləməlidir.\n& quotBen Automator & quot; Python'un gücünü istifadə edərək, Raspberry Pi köməyi ilə böyük, təkrarlanan tapşırıqları avtomatlaşdırmaqdan və mövcud tətbiqlərə və real həyat məhsullarına yeni funksiyalar əlavə etməkdən zövq alıram. Word Scramble tapmaca həll edicisindən Kucoin birjasında müştərinin xüsusi alış / satış strategiyasını avtomatlaşdıran kriptovalyutası botuna qədər hər şeyi yazdım. Daha populyar layihələrimdən bəziləri bunlardır: - Veb qırmaq - Yerli radio pleylistlərini yükləmək, Reddit's / r / bandnames-dən bant adı təklif bazası yaratmaq, mövcud hava / səhmlər / xəbərləri tutmaq və s. - Kriptovalyuta nəzarətçisi alqı / satqı strategiyalarını həyata keçirə bilər - MMS köməkçisini böyüdün -.\nMəlumat: -T-SQL -Excel / VBA -PowerBI - Tableau - Python -R -MySQL -SQL Server -Domo Front End Dev: -HTML -JS -React -CSS (Bootstrap, Material UI və s.) -Adobe XD -Sənətçi Təcrübəm əsasən səhiyyə və mülk / zərər sahəsindəki sahələrə aiddir, baxmayaraq ki, sənaye / hərbi daxil olmaqla digər sahələrdə müştərilərlə işləmişəm. PowerBI üçün xüsusi görsellər, DAX, mürəkkəb Power Query və aralarında hər hansı bir şey inkişaf etdirə bilərəm.\nVideoya baxın: Kreditə görə kompensasiyanı hesablayan kalkulyator hazırlanıb - Kəpəz TV (Oktyabr 2021).\nQGIS ilə çoxbucaqlı təbəqənin təmizlənməsi\nCopyright 2021 \_ Sahə Kalkulyatoru, Python istifadə edərək yüzdə əlavə etmək...


Şirməmməd Hüseynov: Xoşbəxtliyim onda olub ki... » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 25 İyun 2019, 11:07, Oxunma sayı: 9911\n2014-cü ildə Təhsil Nazirliyinin təşkilatçılığı ilə görkəmli tədqiqatçı Şirməmməd Hüseynovun doğulduğu Şəkidə, o cümlədən təhsil aldığı orta məktəbdə media nümayəndələri ilə görüşü keçirilmişdi. Həmin görüşdə qocaman jurnalist medianın tarixi və çağdaş prinsipləri, özünün jurnalist fəaliyyəti haqqında maraqlı söhbətləri ilə bərabər, Cümhuriyyət tariximizdən danışmışdı. Həmin reportajı yenidən oxuculara təqdim edirik.\nJurnalistikamızın ağsaqqalı ilə Şəki şəhərinin ən qədim məktəbi sayılan 5 nömrəli tam orta məktəbdə görüşdük. Bakı Dövlət Universitetinin professoru Şirməmməd Hüseynov dünyəvi məktəb adlanan bu təhsil ocağının məzunudur. 180 illik tarixi olan məktəbin dəhlizindəki divarda yer alan görkəmli məzunların – Mirzə Fətəli Axundzadə, Rəşid bəy Əfəndiyev, Salman Mümtaz, Heydər Əfəndiyev, Cəlil Hüseynov, Sabit Rəhman, Əbdüləzəl Dəmirçizadə, Əlövsət Sadıqovun fotoları arasında Şirməmməd Hüseynovun da şəkli var.\nŞirməmməd müəllim jurnalistlərlə görüşə həyat yoldaşı Ülkər xanımla gəldi. Təhsil Nazirliyinin dəvəti ilə Bakıdan məxsusi həmkarları ilə görüşə gəldiyini də gizlətmədi. Canlı tarix Cümhuriyyət dövründən, medianın bugünkü vəziyyətindən, özünün jurnalist fəaliyyətindən danışdı. Keçmişlə bu günü müqayisə etdi. "Jurnalist sözün düzünü yazmağı, haqq-ədalət öz yerini tapana qədər qələmini yerə qoymamalıdır” - dedi.\nƏsas vətəndaş mövqeyidir\nŞirməmməd müəllim söhbətə müasir dövrün jurnalistikasından başladı: "Bu gün elə bir dövrdə yaşayırıq ki, informasiya texnologiyalarının köməyindən istifadə edərək xəbər yaymaq daha da asanlaşıb. 21-ci əsrdə KİV-in adı bütün dünyada Kütləvi Kommunikasiya Vasitələri adlanır. Kommunikasiya ikitərəfli yola deyilir. Biz informasiyanı toplayıb verənik. Ancaq 19-cu əsrin ikinci yarısında Avropada deyirdilər ki, xalq təkcə informasiyanı qəbul edən deyil, həm də informasiya verəndir. Biz də hərdən elə anlayış yaratmaq istəyirik ki, kommunikasiya vasitəsiyik. Ancaq bu, bizdə hələlik görüntüdür. Xarici ölkələrdə jurnalistə informasiyanı vətəndaşlar da verirlər. Çox arzulayıram ki, bizim ölkədə də cəmiyyət özü jurnalistin informasiya mənbəyinə çevrilsin. Məsələn, tutaq ki, Amerikada 3 ağ dərili polis bir qara dərilini döydü. Yoldan keçən bir nəfər bu hadisəni kameranın yaddaşına köçürür. Telekanallarda o kadrları bütün dünya televiziyaları göstərdi. 100 min insan o adamın döyülməsinə etiraz əlaməti olaraq nümayişə çıxdı. Demək, kütlə həm informasiyanı verən, həm ictimai rəy yaradandır. Bizdə isə çox təəssüf ki, bu cür vətəndaş mövqeyi olan insanlar azdır. Bizim insanlar bir vətəndaş kimi tam yetişməyib”. Mətbuatın 4-cü hakimiyyət olduğunu qeyd edən qocaman jurnalist KİV-in funksiyasının qanunverici, icraedici və məhkəmə orqanlarının qanuna necə əməl etdiyini, bu sahələrdə çalışan insanların millətə necə xidmət göstərdiyini xalqa çatdırmaq olduğunu bildirib: "Mən prezident İlham Əliyevlə görüşdə də, jurnalistlərin qurultayında da bunu dedim. Jurnalistlər nədən yazmalıdır? Qəzetin səhifələri kimə açıqdır? Üzeyir bəy "Vətən abadlığı, millət salamatlığı, milli müstəqillik» - deyə yazırdı. «Kim bu mövzuda yazmaq istəyirsə, bizim qəzetin səhifəsi bir ananın övladına açdığı qucaq kimi açıqdır». İndi Azərbaycan mətbuatında millətə fərq qoymadan, insanlara qucağını açan mətbu orqanlar nə qədərdir? O kişilərdən bizim öyrənə biləcəyimiz şeylər çoxdur”.\nŞirməmməd müəllim Mətbuat Şurasının insanların informasiyanı hansı mənbədən əldə etməsi ilə bağlı araşdırmasının nəticəsini də diqqətə çatdırıb: Belə ki, Azərbaycanda 1 milyon 350 min ailə var. MŞ belə qənaətə gəlib ki, əhalinin təxminən 40 faizi əsas informasiyanı internet vasitəsilə, 27 faizi televiziya, 17 faizi qəzetlər, 3 faizi radio vasitəsi ilə əldə edir: "Ginnessin Rekordlar Kitabında «Beynəlxalq KİV» adlı bir şöbə var. Bu şöbədə Yaponiyada çıxan bir qəzet dünyada ən çox tirajı olan mətbu orqan kimi yer alıb. Onun gündəlik tirajı 15 milyondur. Qəzetin 5 milyon tirajı səhər, 5 milyonu günorta, 5 milyonu da axşam çıxır. O cümlədən, dünyada hər min adama düşən televiziyaların sayına görə yaponlar birinci yerdədir. Bu baxımdan informasiya texnologiyası sahəsində Yaponiya ilə rəqabət aparacaq ikinci bir ölkə yoxdur: "Millət var ki, keçmişin kölgəsinə girir və oradan çıxa bilmir. Demək, o millətin gələcəyi yoxdur. Yaponiyanın isə keçmişi - kölgəsinə girəcəyi bir şey yoxdur. Yaponiyanın bu günü və gələcəyi var”.\nRiyaziyyata maraq artırılmalıdır\nMətbuat tədqiqatçısı pedaqoji təcrübəsindən danışıb. Belə ki, 72 illik müəllimlik təcrübəsi olan Ş.Hüseynov 1942-ci ilin martında iki illik Müəllimlər İnstitutunun fizika-riyaziyyat fakültəsini bitirib Zaqatalada işləməyə gedib. Bir neçə kənddə müəllim kimi çalışdıqdan sonra Şəkidə 10 nömrəli məktəbdə fizika-riyaziyyat müəllimi işləyib. 1944-cü ildə isə onu «Şəki» qəzetində işləməyə dəvət ediblər: "Bizim köhnə müəllimlərdən Rəşid bəy Əfəndiyevin oğlu, fizika-riyaziyyat üzrə ilk elmlər doktoru, professor Məmməd bəy Əfəndiyev idi. O zaman universitetdə oxuyan riyaziyyatçıların 20-23 faizi şəkililər idi. Şəkidə güclü fizika-riyaziyyat müəllimləri var idi. Mən bilmirəm, həmin ənənənə fizika-riyaziyyat Şəki məktəblərində yaşayır, ya yox? Mən universitetdə kadrlar şöbəsinə yaxınlaşıb "hazırda universitetdə fizika-riyaziyyat üzrə nə qədər şəkili müəllim çalışır?” – deyə maraqlandım. Cavab verdilər ki, nə əvvəlki şövqlə işləyənlər var, nə də o faizlər. Amerika Konqresi bütün məktəblərdə riyaziyyatın məcburi tədris olunması ilə bağlı qərar qəbul edib. Hansı ixtisas üzrə oxuyursan oxu, amma riyaziyyat məcburi təhsilə daxildir. Bu fənnə maraq artırılmalıdır. Bütün məktəblərdə oxuyan şagirdlər 11 il ərzində kompyuterlə təmin olunmalıdır”.\nŞ.Hüseynov ora məktəb illərində şövqlə dərs deyən müəllimlərdən dərs aldığını bildirib: "Mən 30-cu ildə məktəbə daxil olmuşam. Xoşbəxtliyim onda olub ki, belə müəllimlərdən dərs almışam. Bizə dərs deyən müəllimlərin çoxu Cümhuriyyət dövrü məktəbini keçən kişilər idi. Onlar həmin şövqlə bizə dərs verirdilər”.\nTədqiqatçı alim Firudin bəy Köçərlinin təhsillə bağlı yazdığı müdrik fikirləri də cibində gəzdirdiyi saralmış kağızdan oxudu: "Bir milləti zəlil etmək istəyirsənsə müəllimini savadsız, həkimini də bisavad et. Biri millətin başını xarab eləsin, biri də canını. 1906-cı ildə «İrşad» qəzetində yazdığı bir məqalə «Heç bir tayfa və millət içində bir o qədər yarımçıq yoxdur, nə qədər ki, bizim müsəlmanlar içində var. Yarımçıqlıq bilirsiniz də nədir? Diplomu da var, adı da var, amma yarımçıqdır. Şövq ilə qulluq edən müəllimlərimiz, mühərrirlərimiz azdır. Mədrəsə və müəllimlərimizin, əyan və əşrəflərimizin yarısı, xanlarımızın, bəylərimizin çoxu yarımçıq adamlardandır. Tənəzzülümüzün əsas səbəblərindən biri də bu yarımçıqlıqdır”.\nŞövqlə, vicdanla, səliqə ilə\nMətbuat tədqiqatçısı Azərbaycanın mətbuat tarixinə də diqqət çəkib: "Azərbaycan Xalq Cümhuriyyəti yaranandan sonra bizim müstəqil dövlətimiz oldu. Bu dövlətin mətbuatının mahiyyətini aydınlaşdırmaq lazım idi. Bunu Məmməd Əmin Rəsulzadə ilə Üzeyir bəy həyata keçirdi. Onların hər ikisi «Azərbaycan» qəzetində işləyirdi. Üzeyir bəy «Azərbaycan» qəzetinin redaktoru, Məmməd Əmin isə əməkdaşı idi. Onlar məfkurə, ideya, namus, qeyrət sahibi idilər. Cümhuriyyət yarananda onlar «Gərək hər bir kəs bilə ki, bu millət də, bu torpaq da, bu dövlət də bizimdir» deyirdilər. İndi bizdə bu vətəndaşlıq hissi nə qədərdir? Üzeyir bəy yazırdı ki, bu millətin, dövlətin, torpağın taleyi hər birimizin taleyi ilə əlaqədardır. Məmməd Əmin isə yazırdı ki, bir günün içində – mayın 28-də Azərbaycan xalqı qərinələrin sevincini yaşadı. Ona görə prezident dedi ki, bizim 28 maydan böyük İstiqlal bayramımız yoxdur. Bu tarixi öyrənmək lazımdır. Ancaq bizim tarixçilərin 98 faizi ərəb əlifbasını bilmədiklərinə görə onların yazdığı tarix sözün həqiqi mənasında hələ həqiqi tarix deyil. Onlar ərəb əlifbasını oxuya bilmədiyindən o zamankı tarixi də oxuya bilmirdilər. Tarixçi illərin tarixini yazır, publisist isə günün”.\nMəmməd Əmin Rəsulzadənin fəaliyyəti ilə bağlı beşcildliyi nəşrə hazırlayan tədqiqatçı qeyd edib ki, bir millət üçün müstəqil dövlət yaratmaqdan böyük vüsət və iftixar ola bilməz: "Məmməd Əmin yazırdı ki, «Dirilərini yaşadan ölülərdir». Bunları öyrəndikcə insanın yaşı da, xəstəliyi də yadından çıxır. Mən 88 yaşında Məmməd Əminin üçüncü, 89 yaşımda dördüncü cildini çap etmişəm. Bu il – 90 yaşında 5-ci cildini buraxıram. Cümhuriyyət dövründə 129 adda mətbuat orqanı çıxıb. 18 min qəzet səhifəsini vərəqləmişəm. Gündə 12 saat çalışmışam. Rəfael Hüseynov həmişə deyir ki, bizim tarixçilər içində Şirməmməd Hüseynov kimi şövqlə, vicdanla, səliqə ilə işləyən ikinci bir adam tanımıram”.\n"Nəvələrim də mənə oxşayır”\nƏsil vətəndaşın ailədə yetişdiyini bildirən ağsaqqal tədqiqatçının sözlərinə görə, hər şey ailədən başlayır. Belə ki, əgər ailə başçısı namuslu, qeyrətlidirsə, uşaq ailədə gözünü açanda düzlüyü, zəhmətkeşliyi görürsə, ona oxşayacaq: "Mən heç vaxt siqaret çəkməmişəm. Nəvələrim də mənə oxşayır. 4 il Moskva Dövlət Universitetində oxumuşam, müdafiə etmişəm, bir qram da içki içməmişəm. Nəvələrimin də heç biri içki içmir. Gördülər ki, mən namuslu işləyirəm, onlar da mənə baxıb çalışırlar. Dörd nəvəm var. Biri Madriddədir. Biri Yaponiya universitetində, bir nəvəm də Türkiyə universitetində doktorantdır. Böyük qızım Fərəh xanım elmlər doktoru, professordur. Mədəniyyət və İncəsənət Universitetinin rektorudur. Kişik qızım Lalə xanım Bəstəkarlar İttifaqının katibidir. Həmçinin Musiqi Akademiyasında çalışır. Gərək ailədə vətəndaş yetişdirəsən”.\nŞ.Hüseynov bu gün məktəb və müəllim həyatının mətbuatın daimi mövzusu olmadığına təəssüfünü bildirib: "Böyüməkdə olan nəslin gələcəyi məktəbdə müəyyənləşir. Ona görə də mətbuat səhifəsində məktəb məsələsi əsas mövzu olmalıdır. Çünki millətin varlığı təhsili ilə müəyyənləşir”.\nMillimiz 0-6 uduzanda da, inamını itirməyən xanım jurnalist (534) 17 Avqust 2019, 10:30


Tərtərdə raket hissəsi tapılıb (FOTO)\n16 İyun 2016 - 19:35\nTərtərdə raket hissəsi tapılıb(FOTO)\nTərtər rayonunda raket hissəsi aşkar edilib. Bu barədə Azərbaycan Respublikası Ərazilərinin Minalardan Təmizlənməsi üzrə Milli Agentlikdən (ANAMA) məlumat verilib.\nCəmilli kəndi – 1 əkin sahəsində və 5 partlayış yerinə baxış keçirilib, 1 ədəd partlamamış hərbi sursat (9M22U raketinin (Qrad) mühərrik hissəsi) aşkar edilərək götürülüb, nəticə etibarilə 10 000 kv.m ərazi yoxlanılıb.\nŞıxarx kəndi – 4 ev və həyətyanı sahədə, 1 əkin sahəsində, 9 partlayış yerinə baxış keçirilib, partlamamış hərbi sursat aşkar edilməyib, nəticə etibarilə 28 000 kv.m ərazi yoxlanılıb.\nQuzanlı kəndi – 1 əkin sahəsinə baxış keçirilib, partlamamış hərbi sursat aşkar edilməyib, nəticə etibarilə 3000 kv.m ərazi yoxlanılıb.\nQaradağlı kəndi – 1 ev və həyətyanı sahədə, 1 əkin sahəsində 2 partlayış yerinə baxış keçirilib, partlamamış hərbi sursat aşkar edilməyib, nəticə etibarilə 7000 kv.m ərazi yoxlanılıb.\nHoradiz şəhəri – 3 əkin sahəsində 3 partlayış yerinə baxış keçirilib, partlamamış hərbi sursat aşkar edilməyib, nəticə etibarilə 2440 kv.m ərazi yoxlanılıb.\nİyun 16-da 5 ev və həyətyanı sahə, 7 əkin sahəsi, 19 partlayış yeri, 1 ədəd partlamamış hərbi sursat (9M22U raketinin (Qrad) mühərrik hissəsi) aşkar olunaraq götürülüb və gün ərzində 50 440 kv.m ərazi təmizlənib.\nÜmumilikdə ANAMA tərəfindən 7 aprel – 16 iyun 2016-cı il tarixlərində Zərdab, Tərtər, Ağcabədi, Ağdam, Füzuli, Goranboy, Tovuz, Samux, Şəmkir, Cəlilabad, Ucar, Astara rayonlarında, Mingəçevir, Sumqayıt və Bakı şəhərlərində 610 ev və həyətyanı sahə, 2 hərbi hissə, 2 kənd qəbiristanlığı, 5 kənd orta məktəbi, 1 tibb məntəqəsi, 22 ferma, əkin sahələri və 1 çaxır zavodu ərazisinə baxış keçirilib, 1 532 ədəd partlamamış hərbi sursat, 14 ədəd piyada əleyhinə mina (PMN), 3 ədəd piyada əleyhinə POMZ-2 və 8 ədəd tank əleyhinə mina aşkar olunaraq zərərsizləşdirilib.


“Putin demokratiya qığılcımından ehtiyatlanır” - Almaniya kansleri\nTarix 21.06.22, 23:43\nRusiya prezidenti Vladimir Putin demokratiya qığılcımının onun ölkəsinə sıçraya biləcəyindən ehtiyatlanır. Almaniya kansleri Olaf Şolts bu fikirdədir.\nNovator.az saytı “Reuters” agentliyinə istinadla bildirir ki, Olaf Şolts iyunun 20-si alman mətbuatına müsahibəsində deyib: “Rusiya prezidenti onun qonşuluğunda günü-gündən bir-birinə daha da yaxınlaşan hüquqi demokratik dövlətlərin olması həqiqəti ilə barışmalıdır. Açıq-aydın görünür ki, Putin demokratiya qığılcımının Rusiyaya da sıçraya biləcəyindən ehtiyat edir”.\n1958-ci il təvəllüdlü Olaf Şolts 2021-ci ilin dekabrından Almaniyanın kansleridir. O, Sosial Demokrat Partiyasının təmsilçisi kimi bu posta seçilib. Parlament idarə üsullu Almaniyada kansler hökumət başçısı sayılır.\n1952-ci il təvəllüdlü Vladimir Putin 1999-cu il avqustun 16-da Rusiyanın baş naziri təyin edilib. 1999-cu il dekabrın 31-dən həmçinin prezident vəzifəsini icra edib. 2000-ci ildə prezident seçilib. 2004-cü il seçkisində bu postu əlində saxlayıb. 2008-ci ilin may ayından Rusiyanın baş naziri olub. 2012 və 2018-ci illərdə prezident seçilib. Onun növbəti iki prezident seçkisinə də qatılmaq, 2036-cı ilə qədər postda qalmaq hüququ var.


:: Məqalələr :: SƏCDƏ AYƏSİNİN TƏFSİRİ\nHəsən ibni Mənsur deyir: İblis, Adəm (ə)-a səcdə etməyə əmr olunduqda dedi: İlahi! Adəmə yalnız o zaman səcdə edərəm ki, səcdənin əzəmət və şəfaətini ondan götürmüş olasan. Və mənim Sənə səcdə etməyim yalnız Sənin böyüklüyünə bir nişanə olsun. Bir tərəfdən mənə Adəmə səcdə etməyimi əmr edirsən, digər tərəfdən isə Özündən savayı başqa bir varlığa səcdə etməyi qadağan edirsən. Allah-taala buyurur: “Əgər Adəmə səcdə etməsən səni əbədi əzaba düçar edəcəyəm.”\nİblis dedi: “İlahi! Məni əzab və işgəncə içindəmi görmək istəyirsən?”\nAllah-taala buyurur: “Bəli!”\nİblis dedi: “Nəzər salaraq məni əzab və işgəncə içində görməyin mənim üçün hər şeydən şirin və əzizdir. Elə bu da məni əbədi olaraq əzab içində qalmağıma vadar edir. Nə istəyirsən, onu da et!”\nDaim yenilik axtaran Ruzbəha və onun tərəfdarlarının gözləri aydın olsun ki, o öz təfsirində əql, məntiq, Qur᾽an və dini əsaslara müvafiq olmayan belə bir iftiraya nail ola bilmişdir. (İstehza və təəssüf hissi ilə deyilir= Red.)\nİmam Sadiq (ə)-dan nəql olunmuş rəvayətdə deyilir: İblis Allah-taalaya deyir: Əgər məni Adəmə səcdə etməkdən azad etsən, Sənə elə ibadət edərəm ki, nə yaxın olan mələklərin, nə də göndərdiyin peyğəmbərlər buna qadir olmazlar.\nAllah-taala buyurdu: Mənim sənin ibadətinə heç bir ehtiyacım yoxdur. Sən Mənə öz istədiyin kimi yox, Mənim istək və əmrimə əsasən, ibadət etməlisən.\nBaşqa bir rəvayətdə deyilir: Dindən çıxmış bir şəxs İmam Sadiq (ə)-dan soruşur: Allah-taala mələklərə Adəmə səcdə etməyi əmr etmişdir?\nSəmai, İmam Sadiq (ə)-dan nəql etdiyi hədisdə deyir: İslam, Allahın birliyinə şəhadət verməkdən ibarətdir.\n«Əşhədu əlla ilahə illəllah və əşhədu ənnə Muhəmmədən rəsulullah».\nƏbu Hüreyrənin Peyğəmbərdən (s) nəql etdiyi hədisdə deyilir: Mən bu camaatla Allahın vəhdaniyyətinə, mənim nübüvvətimə və mənə nazil olanlara şəhadət verib iman gətirmələri üçün mübarizə aparıram. Əgər onlar bu iki şeyə iman gətirib qəbul etsələr,+ amanda olarlar və xalqın hüquq və işlərinə dəxalət etməyincə heç kəsin onların can və malına təcavüz etmək haqqı olmaz.\nBu hədisi Cabir və Əbdullah ibni Ömər azacıq fərqlə nəql etmiş və onu əhli-sünnə mühəddisləri öz mö᾽təbər kitablarında gətirmişlər: Səhihi Buxari, 1/39, Səhihi Termizi, 1/68, Sünəni Nəsai, 2/224 və 161, Əhməd ibni Hənbəl, 2/528 və 346 (Əbu Hüreyrədən 3/24 və 199, Ənəsdən, 5/246, Mə᾽az ibni Cəbəldən, 5/433,).\nOvs ibni Səqəfi deyir: Biz Mədinə məscidində idik. Bu zaman həzrət Rəsuli-əkrəm (s) oraya varid oldu, bir kişi ona yaxınlaşıb nə isə bir söz dedi və Peyğəmbər də (s) onun cavabında buyurdu: Get de onu öldürsünlər! O kişi gedib yenidən qayıtdı. Həzrət Peyğəmbər (s) onu yanına çağırıb buyurdu: O, Allahın birliyinə və mənim peyğəmbərliyimin həqqaniyyətinə şəhadət verirmi?\nPeyğəmbər buyurdu: İndi ki, belədir, get onlara de ki, onu öldürməyib azad etsinlər. Çünki mən Allah tərəfindən insanların Onun birliyinə və mənim peyğəmbərliyimin həqqaniyyətinə şəhadət vermələrinə əmr olunmuşam. Bu iki həqiqətə e᾽tiraf etdikləri zaman can və malları amanda qalacaq və gördükləri bütün işlərin müqabilində ilahi qanunlara müvafiq olaraq cəzalandırılıb-mükafatlandırılacaqlar.\nKoleyni İmam Sadiq (ə)-dan nəql etdiyi rəvayətdə deyir: İbadət üç qismə bölünür: Bə᾽ziləri Allahdan qorxduqları üçün Ona ibadət edərlər. Bu, qul və kölələrin ibadətinə bənzəyir. Bə᾽ziləri Allaha savab və qazanmaq üçün, muzdurlar kimi nə isə əldə etmək məqsədi ilə ibadət edərlər. Bə᾽ziləri də Allaha saf niyyətlə, eşq və məhəbbətlə ibadət edərlər. Bu isə azad insanların ibadətidir.\nBu mətləbi bir qədər fərqli bəyanla İmam Əli (ə) belə buyurmuşdur: «Bə᾽ziləri Allaha tacirlər kimi nəyinsə müqabilində (maddi maraq olmaqla), bə᾽ziləri kölələr kimi qorxu üzündən, bə᾽ziləri də azad insanlar kimi, onlara nəsib olan ne᾽mətlərin şükrünü yerinə yetirmək üçün ibadət edərlər.\nƏMRUN BƏYNƏL-ƏMREYN MƏSƏLƏSİ\nDedim: Demək, Allah-taala insanların bütün işlərinə dəxalət edərək onları günah etməyə məcbur edir.\nİmam Riza (ə) cavab verdi: Xeyr. Allah-taala bütün bu yanlış təsəvvürdən uca və münəzzəhdir. Sonra sözlərinə davam etdi: «Ey Adəm övladları, Mən sənin xeyirxah işlərinə, sənin özündən daha yaxınam (agaham). Çünki gördüyün bütün işləri ixtiyarına qoyduğum güc və qüvvə və bacarıqla həyata keçirirsən və tutduğun günah işlərə sən Məndən daha çox yaxınsan. Çünki insan bütün günah işləri Allahın ona bəxş etdiyi güc və bacarıqla əncam verir.»\nŞəfaət haqda bir çox hədis və rəvayətlər nəql olunmuşdur. Biz nümunə olaraq onlardan bir neçəsinə işarə etdik. Bu məzmunda nəql olunmuş rəvayətlərdən biri də Peyğəmbərin (s) buyurduğu — «Hər bir peyğəmbərin [ümmətin şəfaət olunması üçün] dua etmə haqqı olmuş və etdikləri dualar Allah-taalanın dərgahında qəbul olunmuşdur. Lakin mən ümmətimin şəfaət olunmasında edəcəyim duanı qiyamət gününə saxladım»— hədisidirş\n“Səhihi-Buxari” (dua fəsli), 1-ci cild, 145-ci səh. “Səhihi-Müslüm”, 1-ci cild, 130-cu səh. (Cabir və Ənəsə istinad olunmadan).\nMalik ibni Ənəs «Muvəttə», 1-ci cild, 166-cı səh (Əbu Hüreyrədən). Əhməd ibni Hənbəlin «Müsnəd» kitabı, 2-ci cild, 215-313, 181, 396, 109, 426, 486-cı səh.\n Ibni Ruzbәhanın tәfsiri, 21-ci Hind çapı.\n Nәhcül-bәlağә, 229-cu hikmәt.


09:02 18 May 2021\n13:55 18.04.2016 (Yenilənib 17:31 18.04.2016) Qısa URL\n"Ata minəndə qorxurdum ki, yıxılar. Dənizə gedəndə qorxurdum, batar. Hara getsə, narahat olurdum. Onu çox istədiyimi bilirdi. Bacardığı qədər uzaq gəzirdi ki, onsuz qala bilim. Heç ağlımdan da keçmirdi ki, belə ola bilər".\nBAKI, 18 apr — Sputnik. Şəhid Kamran Şirəliyevin ailəsi ilə görüşmək istəyirdim. Öyrəndim ki, Mərdəkan qəsəbəsində yaşayırlar. Bir səhər, xəbərsiz şəhidin ailəsi ilə görüşə getdim. Şəhidin yaşadığı küçədə yolboyu bayrağımız dalğalanırdı.\n© Sputnik / Hacıyevlər ailəsinin arxivi\nƏslən bakılı olan Şirəliyev Kamran Faiq oğlu 1994-cü ildə Suraxanı rayonunda dünyaya gəlib. 123 sayl məktəbin 9-cu sinifini bitirdikdən sonra peşə məktəbinə daxil olub və oranı bitirib. 2015-ci ilin iyul ayında hərbi xidmətə yollanıb.\nAnası Elvira xanım danışır ki, Kamran əvvəlcə Gəncəyə düşübmüş: "Oğlumun yanına gedəndə sevinirdim ki, yeməyi var, geyimi tərtəmizdir. Andiçmədən sonra oktyabrın əvvəli Kamranı Toğanaya göndərdilər. Hərbi xidmətini orada davam etdirirdi. Aprelin 3-ü zəng eləmişdi. Avtomobillərin səsi gəlirdi. Kamran atasına dedi ki, "bizi poliqondan hərbi hissəyə gətirirlər, özündən muğayat ol". Sən demə döyüş bölgəsinə aparılırmış".\nAna danışdıqca nəfəs ala bilmir, boğulurdu. Bu yerdə Kamranın atası Faiq bəy söhbətə qoşulur. "Düzdür, mən balamı itirmişəm, ürəyim yanır. Amma bilirəm ki, Vətən üçün itirmişəm. Nə qədər ki, Azərbaycanın Kamran kimi oğulları var, düşmən bizi məğlub edə bilməz", —deyir.\nKamranın anası oğlunun ölüm xəbərini işdə olarkən aldığını bildirir: "İşdə idim. İcra hakimiyyəti və bələdiyyədən iş yerimə gəldilər. Məni müdirin otağına çağırdılar və bildirdilər ki, Kamran yaralanıb, qospitaldadır. Həmin an anladım ki, oğlum daha həyatda yoxdur. Çünki yaralı olsaydı, məni onun yanına aparardılar. Mənə isə "gözlə" deyilmişdi. Atasına deyə bilmirdim ki, ürəyi xəstədir. Evə gətirdilər məni. Artıq bilirdim ki, Kamran yoxdur. Deməli Kamran ayın 3-ü bizimlə danışıb, 4-ü şəhid olub və mənə isə 5-i saat 1-də xəbər veriblər".\nAtasının sözlərinə görə, Kamran Ağdərə istiqamətində gedən döyüşlərində həlak olub: "Arxa cəbhədə idi. Ön cəbhəyə aparıblar yaralılara kömək etmək üçün. Deyilənə görə, mərmi düşüb və o, şəhid olub".\nKamran çox cəld, ağıllı, bacarıqlı oğlan olub. Bütün ümidlərini ona bağladığını deyən Elvira xanım, Kamranın soyuqqanlı olduğunu da dilə gətirir: "Evdə çox gözümə görünmürdü ki, əsgər gedəndə dözə bilim. Əsirdim üstündə. Amma bacardıqca özündən uzaq tuturdu. Ona ürəyimin yanmasını istəmirdi. Bir dəfə velosipeddən yıxılmışdı. Dabanı cırılmışdı. Məni sarımağa da qoymadı. İki gün sonra qızdırması qalxanda həkimə apardıq. Hərbi xidmətə özümüz göndərmişdik ki, Vətənə borcunu yerinə yetirsin. Hərbi xidmətdən sonra işləməyi, evi düzəltməyi və evlənməyi düşünürdü…".\nŞəhidin anası Elvira xanım\nAtasının sözlərinə görə, Kamran Ağdərə istiqamətində gedən döyüşlərində həlak olub\nYeni il bayramında Qar qız ilə\nKamran Şirəliyev dayısı ilə\nElvira xanım övladları ilə\nQulluq elədiyi hərbi hissədə Kamran qorxmaz və mərd əsgər kimi ad çıxarmışdı\n"Ata minəndə qorxurdum ki, yıxılar, bir şey olar. Dənizə gedəndə qorxurdum, batar. Hara getsə, narahat olurdum. Onu çox istədiyimi bilirdi. Bacardığı qədər uzaq gəzirdi ki, onsuz qala bilim. Heç ağlımdan da keçmirdi ki, belə ola bilər", —deyir Elvira xanım.\nAna deyir ki, oğlunun şikəst gəlməsini də arzulamırmış: "Kamran özü də dözə bilməzdi buna. Qorxmaz uşaq idi. Biz onu hər şeydən qoruyurduq. Ayın 6-sı səhər saat 6-da cənazəsini gətirdilər. Elə ayın 6- da Suraxanı məzarlığında babasının yanında dəfn etdik".\n"Daha Kamranım yoxdur. İçim yanır. Bir nəvəm var, gözümü ona dikmişəm. Bircə müharibə btsin, nəvəm sağ-salamat böyüsün", —deyir Elvira ana.\nGözləri çuxura düşmüş, saçları bir gecədə ağarmış qadın bütün şəhidlərimizə Allahdan rəhmət diləyir. "Təki Vətən sağ olsun!" deyir.\n"Kamran hər zaman yaddaşlarda yaşayacaq. Heç bir zaman unudulmayacaq. Çünki bu dərd unudulan dərd deyil. Alah heç kimə bala dağı göstərmsin. Allah şəhidlərimizə rəhmət eləsin", —deyir atası.\nBəlkə illər keçəcək, çoxu Kamranı unudacaq. Amma Elvira ana heç bir zaman! Ananın son sözü bu oldu: "Bircə biləydim, mərmi harasından dəyib, harasından yara alıb".\nMərdəkan, Kamran Şirəliyev, şəhid, döyüş, cəbhə, Qarabağ


Erməni iqtidarı Azərbaycanın gücü ilə barışıb: Müxalifəti də barışacaq - Başqa yolu YOXDUR! - Azinforum.az İnformasiya Portalı\nAna səhifə / Aktual / Erməni iqtidarı Azərbaycanın gücü ilə barışıb: Müxalifəti də barışacaq – Başqa yolu YOXDUR!\nErmənistan parlamenti müxalif “Hayastan” və “Şərəfim var” bloklarının Qarabağa dair birgə bəyanat layihəsinə səs verməyib.\nHəmin bəyanatda Azərbaycana qarşı ittihamlar yer alıb və Qarabağa dair danışıqların Minsk Qrupu çərçivəsində aparılmalı olduğu göstərilib. Bəyanat parlamentdə qəbul edilmədiyindən onu “Şərəfim var” fraksiyasından deputat Tiqran Abramyan jurnalistlər qarşısında oxuyub. Hakim “Vətəndaş müqaviləsi” partiyasının parlament fraksiyasının rəhbəri Ayk Koncoryan bildirib ki, həmin bəyanatda həm xarici, həm daxili siyasətə aid müddəalar var və sadəcə müxalifətin mövqeyini əks etdirir. Amma bu cür mühüm məsələyə aid sənəd konsensus əsasında qəbul edilməlidir.\nKoncoryanın dediyinə görə, bəyanatın mətni parlament çoxluğu ilə müzakirə edilməyib. “Ona görə də biz səsvermədə iştirak etmədik”, – o bildirib.\nGörünən odur ki, Nikol Paşinyan hakimiyyəti artıq reallıqlarla tam barışır. Müxalifət isə revanşist addımlardan çəkinməyərək, Azərbaycan və Ermənistan arasında sülh danışıqlarını pozmaq üçün erməni iqtidarına təzyiq göstərməyə çalışır.\nAzərbaycan Milli İstiqlal Partiyasının (AMİP) sədri Arzuxan Əlizadə Cebhe.info-ya açıqlamasında bildirib ki, Nikol Paşinyan və onun komandası Azərbaycan və Rusiyanın şərtlərini qəbul etməyə məhkumdur:\n“Azərbaycan, Rusiya və Ermənistan liderlərinin imzaladığı 10 noyabr Bəyannaməsində kommunikasiya xətləri və Zəngəzur dəhlizinin açılması nəzərdə tutulub. Həmçinin, Moskvadakı 11 yanvar görüşü də, bu müddəların reallaşmasını tələb edir. Kommunikasiya xətlərinin açılmasında Azərbaycan və Türkiyə ilə yanaşı, Rusiya da maraqlıdır. Onların bu prosesdə maraqlı olması isə artıq Ermənistanı geri addım atmağa vadar edir.\nÇünki Ermənistan Rusiyanın qondarma qurumu təsiri bağışlayır. Bu da bir reallıqdır ki, Ermənistanda kimin hakimiyyətdə olmasından asılı olmayaraq, Rusiyanın diqtəsi ilə hərəkət etməyə məhkumdur. Rusiyanın da mövqeyi ortada olduğu üçün Paşinyan və ətrafı başa düşür ki, regionda yalnız normal qonşuluq münasibətləri yaratmaqla iqtisadi inkişafa nail ola bilərlər. Görünən odur ki, Ermənistan iqtidarı da regionda sabitliyə səbəb olacaq addımlar atılmasında maraqlıdır. Ona görə ki, Ermənistanın başqa heç bir alternativi yoxdur. Hesab edirəm ki, kommunikasiya xətləri və Zəngəzur dəhlizi ilə bağlı proseslər reallaşacaq, çünki artıq buradan geriyə dönüş yoxdur”.\nPartiya sədri onu da əlavə edib ki, Paşinyan iqtidarı başqa addımlar atmağın Ermənistanın tam olaraq məhvinə səbəb ola biləcəyini anlayır:\n“Ermənistan parlamentində səs çoxluğu Nikol Paşinyanın tərəfindədir. Ümumiyyətlə, erməni müxalifətinin ciddi gücü və bazası yoxdur. Regionda qüvvələr nisbətinin Azərbaycan və Türkiyənin xeyrinə dəyişməsi Ermənistanı konkret olaraq bizim mövqeyimizə yaxın siyasət aparmağa məcbur edir. Həmçinin, erməni müxalifəti o qədər də, bu proseslərdə rol oynamaq imkanına malik deyil. Nəzərə almaq lazımdır ki, Ermənistandakı müxalifət qruplarının böyük əksəriyyəti də məhz Rusiya tərəfindən idarə olunur. Yəni lazım olduğu təqdirdə rəsmi Mosvkva onların da ipini çəkəcək”.\nÖncəki “Şəhid anasını intihar həddinə çatdıran Niyazi Bayramov istefa verməlidir”\nNövbəti Azərbaycanda həbsə düşən generallar… – SİYAHI


Kolleclərə tələbə qəbulu elan edildi – SumqayitXeber.Com\nFevral 21, 10:27 • 574\nMərkəzdən “Report”a verilən məlumata görə, orta ixtisas təhsili müəssisələrinə ərizələrin qəbulu fevralın 21-dən martın 11‑dək internet vasitəsilə aparılacaq.\nAbituriyentlər ekabinet.dim.gov.az internet səhifəsində “Şəxsi kabinet” yaratdıqdan sonra şəxsi kabinetinin istifadəçi adı və parolundan istifadə etməklə saat 10-dan etibarən Dövlət İmtahan Mərkəzinin müvafiq internet səhifəsinə (eservices.dim.gov.az/erizetex/erize) daxil olub, “Abituriyentin elektron ərizəsi” formasını doldurur və ərizəni təsdiq edirlər (etdirirlər). Ərizələrini Sənəd Qəbulu Komissiyalarında təsdiq etdirməli olan abituriyentlər tələb olunan sənədlər və SQK-ların ünvanları ilə elanın tam mətnində tanış ola bilərlər.\n“Azərbaycan Respublikasında ali və orta ixtisas təhsili müəssisələrinə tələbə qəbulu imtahanlarının təşkilinin tənzimlənməsi ilə bağlı əlavə tədbirlər haqqında” Azərbaycan Respublikası Prezidentinin Sərəncamına əsasən orta ixtisas təhsili müəssisələrinə tələbə qəbulu ilə bağlı imtahanda iştirak üçün ilk dəfə müraciət edən Azərbaycan Respublikasının vətəndaşlarının (yalnız ümumi təhsil müəssisələrini bitirən) cari ildə keçirilən imtahanda iştirakı dövlət büdcəsinin vəsaiti hesabına olacaq. Digər abituriyentlər isə ərizəni təsdiq etmək (etdirmək) üçün tələb olunan məbləği (20 AZN) şəxsi kabinetlərindəki hesablarına əlavə edirlər və həmin məbləğ ərizə təsdiq olunduqdan sonra onların şəxsi kabinetlərindəki hesablarından çıxılır. Abituriyentin imtahanda dövlət büdcəsinin vəsaiti hesabına və ya ödənişli əsaslarla iştirak etməsi barədə məlumat “Abituriyentin elektron ərizəsi” proqramı tərəfindən abituriyentə təqdim olunur.


"Büdcədə sosial məsələyə daha çox yer ayrılıb" — Deputat '; // item += '\n"Büdcədə sosial məsələyə daha çox yer ayrılıb" — Deputat\n“2020-ci ilin büdcəsi ümumdünya inkişaf tempinə yaxındır. Bütün bunlar ölkə başçısının iradəsi sayəsində mümkün olub”.\n“Ölkə.Az” xəbər verir ki, bunu deputat Tahir Kərimli parlamentin bu gün keçirilən plenar iclasında büdcə müzakirələri zamanı çıxış edərkən deyib.\nDeputat bildirib ki, 2023-cu ilə qədər dövlət büdcəsində hərbi xərclərə ayrılan vəsait azalıb: "Nə üçün bizim hərbi büdcəmiz 2023-cu ilə qədər azalıb. Bəlkə biz Dağlıq Qarabağ müharibəsini udmuşuq? Büdcədə sosial məsələyə daha çox yer ayrılır. Lakin müdafiə msəələlərində diqqətli olmalıyıq".\nT. Kərimli Ağsu -Şamaxı aşırımındakı yol tikintisinə vəsaitin ayrılmasını təklif edib:\n“10 illərdir ki, Ağsuya avtobus girib-çıxmır. Nə üçün insanlar cehiz aparmaq üçün kilometlərlə piyada yol getməli olurlar”.\nBununla yanaşı deputat maliyyə amnistisiyasının verilməsini, Azərbaycan dilinə aid elmi tədqiqat institutunun yaradılmasının vacibliyini qeyd edib.


Əsas səhifə » Son Xəbərlər » Beynəlxalq Xəbərlər » Şəhər tətilləri işgüzar səyahət edənlərin çatışmazlığını kompensasiya edə bilərmi?\n2022-ci ildə xaricə səyahət etməyi planlaşdıranların üçdə birinin şəhər tətili sifariş etmək istədiyini göstərən araşdırma, turist şuraları, otel şəbəkələri və aviasiya sektoru tərəfindən qarşılanacaq – istirahət edənlər itirilmiş vaxtları kompensasiya etməyə can atırlar və bir çoxları kifayət qədər pula qənaət ediblər. ildə iki və ya daha çox qaçış sifariş etmək.\n2022-ci ildə xaricdə tətil etməyi planlaşdıran britaniyalıların demək olar ki, üçdə biri şəhər tətili sifariş etmək istəyir, səyahət sənayesi üçün aparıcı qlobal tədbir olan WTM London tərəfindən bu gün (1 Noyabr Bazar ertəsi) yayımlanan araşdırmanı ortaya qoyur.\nWTM Sənaye Hesabatı, 1,000 istehlakçının sorğusu, 648-in 2022-ci ildə xaricə tətil etməyi planlaşdırdığını və şəhərlərin çimərliyin ən çox bəyənilən variantından sonra ikinci ən populyar seçim olduğunu göstərdi.\n30% -in gələn il şəhər tətili etmək istədiyinə dair tapıntı, pandemiya dövründə işgüzar səyahətlərdə və hadisələrdə kəskin enişdən pis təsirlənən Avropadakı otelçilər və hava yolları üçün təkan olacaq.\nBiznes Səyahətləri Assosiasiyasının hesablamalarına görə, normal bir ildə Böyük Britaniyadan gələn işgüzar səfərlər sayəsində Böyük Britaniya ÜDM-ə 220 milyard funt sterlinq əlavə olunur.\nAssosiasiya, 2019-cu ildə Böyük Britaniyadan doqquz milyona yaxın işgüzar səfərin olduğunu və nəticədə təxminən 50 milyon gecələmə ilə nəticələndiyini, yarıdan çoxunun üç gecədən az olduğunu söylədi.\nHəmçinin, işgüzar səyahət edənlər aviaşirkət müştərilərinin 15-20%-ni təşkil edir və müəyyən marşrutlarda onlar istirahət üçün səyahət edənlərdən iki dəfə çox gəlir əldə edirlər.\nBununla belə, səyahət idarəetmə şirkətləri pandemiya zamanı gəlirlərinin 90%-ə qədər azalması müşahidə ediblər.\nOxford Economics şirkəti olan Tourism Economics-ə görə, şəhər istiqamətləri qismən işgüzar səfərlər və tədbirlərdəki azalma səbəbindən pandemiyadan xüsusilə mənfi təsirləndi.\nBundan əlavə, sinoptiklər deyirlər ki, işgüzar səyahətlərin bərpası istirahətin geri qaytarılmasından geri qalacaq.\nBaşqa yerdə, Financial Times Avropadakı turist şuralarının və mehmanxanaçıların günəş-qum-dəniz modelindən asılılıqdan qurtulmaq üçün lüks bazara necə daha çox sərmayə qoyduğunu bildirdi – bu tendensiya həm də şəhər mərkəzlərini sakitləşdirməyə kömək edəcək. işgüzar səyahət müştərilərinin azalması.\nƏnənəvi çimərlik tətilləri tələbatda qalacaq - WTM London hesabatının tapıntılarının göstərdiyi kimi - lakin şəhər fasilələri otel zəncirlərinə istehlakçıların daha dəbdəbəli qaçışlarda əylənmək və qənaətlərini bir saniyəyə xərcləmək üçün pandemiyadan sonrakı tələbi nəzərə almaq şansı verir. 2022-ci ildə üçüncü tətil.\nBloomberg araşdırması göstərir ki, əksər böyük şirkətlər pandemiyadan sonra səyahətə daha az pul xərcləməyi planlaşdırırlar - onlayn kommunikasiya vasitələri, xərclərə qənaət və davamlılıq hədəfləri bütün bunlar mehmanxanaların və aviaşirkətlərin gələcəkdə Covid-19-dan əvvəl olduğundan daha az korporativ səyahətçiyə etibar edin.\nWTM London Sərgi Direktoru Simon Press dedi: “Oktyabr ayında səyahət məhdudiyyətlərinin yüngülləşdirilməsi Böyük Britaniyadakı bütün potensial səyahətçiləri həvəsləndirdi – lakin işgüzar səyahət 2022-ci ildə zəifləyəcək kimi göründüyündən, istirahət bazarı kömək etmək üçün çox vacib olacaq. çatışmazlığını kompensasiya etmək.\n“2022-ci ildə xaricə səyahət etməyi planlaşdıranların üçdə birinin şəhər tətili sifariş etmək istədiyini göstərən araşdırmamız turist şuraları, otel şəbəkələri və aviasiya sektoru tərəfindən qarşılanacaq – istirahət edənlər itirilmiş vaxtın əvəzini çıxmağa can atırlar və çoxları kifayət qədər qənaət edib. ildə iki və ya daha çox qaçış sifariş etmək üçün pul.\n"Və onların bir çoxu daha dəbdəbəli, yaddaqalan təcrübə üçün təkmilləşdirməkdən məmnundur - bu, qonaqpərvərlik sektorunda olanlara marketinqi ilə innovativ olmaq və təzə gəlir mənbələri ilə yenidən qurmaq imkanları verəcək."


"Kim milyoner olmak ister" şousundan kadr\nTürkiyədə milli valyutanın dəyərinin aşağı düşməsi “Kim milyonçu olmaq istər” layihəsində dəyişiklik zərurəti yaradıb. Şouda mükafat məbləğlərini artırıblar.\nBizimyol.info xəbər verir ki, bundan sonra ilk suala cavab verən iştirakçı 500 yox, 1000 lirə qazanacaq. Yəni birinci addımın uğurlu olması təxminən 200 manat əldə etmək anlamına gələcək.\nƏsas dəyişikliklərdən biri odur ki, 7-ci sualda itirilməyən məbləğ (15 min lirə) ləğv edilib. İştirakçılar yarışın ekvator xəttini keçəndən sonra 30 min lirə qazanacaq. Bundan başqa, 125 min və 250 min lirə mükafat məbləğləri də olmayacaq. Əvəzində 100 min, 200 min, 400 min lirə mərhələləri əlavə edilib.\nMaraqlıdır ki, şounun təşkilatçıları əsas məbləği dəyişməyiblər. Bütün suallara düzgün cavab vermis şəxs yenə 1 milyon lirə qazanacaq.\nSıralamanın belə olması nəzərdə tutulub: 1000, 2000, 3000, 5000, 7500, 10000, 30000, 50000, 100000, 200000, 400000, 1000000 lirə.\n“Kim milyonçu olmaq istər” layihəsi Türkiyə televiziyasında ilk dəfə 2011-ci il avqustun 2-də görülüb. İlk aparıcı Kenan Işık olub. Üç il sonra onu Selçuk Yöntem əvəz edib. Ardınca Murat Yıldırım aparıcılıq funksiyasını üzərinə götürüb. 2019-cu ildən Kenan İmirzalıoğlu iştirakçıların qarşısına çıxır.\nBuna qədər Türkiyədə bu qəbildən olan, amma bir az fərqli layihələr ekrana çıxırdı. “Show TV” “Kim 500 milyard istər” şousunu efirə verirdi. Türkiyə lirəsində sıfırların atılmasından sonra layihə “Kim 500 min istər” adlanmağa başlamışdı. “Show TV” estafeti “Star Tv” kanalına verəndə şounun adı da dəyişdirilmişdi. Onda “Kim 1 milyon istər” variantının üzərində dayanılmışdı.\nİndiyə qədər “Kim milyonçu olmaq istər”in 951 bölümü yayımlanıb. Layihənin əvvəlki versiyalarında heç kim ən yüksək mükafatı əldə edə bilməmişdi. Amma “Kim milyonçu olmaq istər”də 1 milyon lirə qazanan olub. 2019-cu ilin sentyabrında Arda Ayten bütün suallara düz cavab vermişdi.


İntihara cəhd edən sahibkar: «Geriyə yolum yoxdur»\nÖtən həftəsonu «Amal-D» MMC-nin başçısı Dönməz Məmmədov Bakıda körpüyə qalxaraq intihara əl atdı. Hüquq-mühafizə orqanları onu fikrindən daşındıra bildilər. Bəs sahibkarı intihara əl atmağa vadar edən səbəbləri necə, aradan qaldırdılarmı?\nSumqayıtda iki marşrut xəttini işlədən Dönməz Məmmədov AzadlıqRadiosunun suallarını cavablandırır:\n– Dönməz bəy, sərnişindaşıma ilə nə vaxtdan məşğulsunuz?\n– 2001-ci ildən sonra şəhərlərarası sərnişindaşıma ilə məşğulam. O vaxt Sumqayıtdan ölkənin şimal bölgəsi istiqamətinə gedən bütün marşrutlar məndə idi. Bəzi yüksəkvəzifəli məmurlar məni sıxışdıra-sıxışdıra bu marşrutları əlimdən aldılar. İndi iki marşrutum qalıb: Sumqayıt-Bakı, Sumqayıt-Sədərək bazarı istiqamətinə işləyən xətlərdir. Onun da Sumqayıt-Sədərək xəttini bağlayıblar. Mən də buna etiraz edirəm, çünki 2017-ci ilə qədər bu işlə məşğul olmaq üçün lisenziyam var. Bu xətt üzrə də işimdə hər hansı bir nöqsan olduğunu deməyiblər. Varsa, desinlər, xəbərdarlıq etsinlər.\n– Siz bir il əvvəl də təzyiqlərlə üzləşdiyinizi əsas gətirib Gürcüstanda aclıq aksiyası keçirmisiniz.\n– Bəli, o vaxt iki xəttimin ikisini də əlimdən aldılar. Ötən ilin mayında mənə dedilər ki, «MTN-in yerli şöbəsinə haqq verməlisən». Böyük məbləğ idi, buna gücüm çatmadı, Gürcüstana gedib aclıq aksiyası keçirdim. Məni geri çağırdılar ki, «qayıt gəl, problemi həll etmişik». Avtobuslarımı cərimə meydançasına yığmışdılar. 501 saylı xətti, yəni, Sumqayıt-Bakını geri qaytardılar, amma 509-u, Sumqayıt-Sədərək marşrutunu başqasına verdilər. Avropa Oyunları zamanı mənə dedilər ki, «tədbiri yola verək, sən gözlə, qaytaracağıq». Mən də inandım, ondan sonra bu proseslər, təzyiqlər başladı. Mən dekabrda Ağır Cinayətlərə Dair İşlər Üzrə İstintaq İdarəsinə şikayət elədim, orda cinayət işi başlandı. Bundan sonra 509-u mənə qaytardılar. Amma şərt qoydular ki, «şikayəti geri götür». Götürmədim, həmin xətti təzədən bağladılar.\n– Dönməz bəy, indiyə qədər işlədiyiniz qeyri-rəsmi qaydalarla niyə işləyə bilmədiniz?\n– Dövlətə hər ay 3-6 min manat vergi verirdim, qeyri-rəsmi isə 20 min manat ödəyirdim. Şirkətin işçiləri, maaşı var. Haqq-hesaba vuranda, ortada gözədəyən bir gəlir qalmırdı. Prezident də ötən il dedi ki, «sahibkarlara dəyməyin, onları sıxışdırmayın». Keçən ilin oktyabrından artıq heç kimə qeyri-rəsmi bir qəpik də vermirəm, ona görə başıma oyun gətirirlər.\n– İntihara cəhd etdiyiniz gün Sizi Nəqliyyat Nazirliyinə apardılar. Görüşləriniz oldu. Bir nəticə varmı?\n– Nəqliyyat Nazirliyində polis, prokurorluq işçiləri də oldu. Orda nazir müavini bildirdi ki, «heç bir problem yoxdur, nə var, həll olunacaq». Oradan polisə gətirdilər, izahat yazdım. Sonra da Ağır Cinayətlərə apardılar, açılmış cinayət işi ilə bağlı dindirdilər. Sonra görürəm, Nəqliyyat Nazirliyi məlumat yayıb ki, guya təxribatçıyam, kimsə məni öyrədib. Mənə qarşı təzyiqlər 1 il bundan əvvəl başlamışdı, həmin vaxt nazir Ziya Məmmədova 3 ərizəm göndərilib. Nazir həqiqətən o məktubları oxusaydı, bu prosesin bu həddə çatmasına imkan verməzdi. Yox, oxuyub buna imkan veribsə, çox təəssüf.\n– Dediniz, marşrut hələ bərpa olunmayıb. Nə etmək fikrindəsiniz?\n– 3-cü gün sonra (fevralın 10-da-red.) mətbuat konfransı keçirəcəyəm. Bundan 1 həftə sonra Nəqliyyat Nazirliyində görüşüb problemimi həll eləməsələr, ya yenidən intihara əl atacağam, ya da aclıq aksiyası keçirəcəyəm. Geriyə yolum yoxdur.\nSahibkar: "Hər ay 10-15 yoxlama olurdu, amma indi..."\nSahibkar İlham Əliyevə müraciət etdi, amma...


Yağlıvənddə bizi şəhidlər hərbi qaydada qarşılayacaqlar - Mais Əsədov haqqında | İnformasiya saytı\nYağlıvənddə bizi şəhidlər hərbi qaydada qarşılayacaqlar- Mais Əsədov haqqında\nBölmə:Şəhidlər 114 dəfə oxunub\nSən ey şəhid yavrusu, ey yaralı qardaşım,\nSən ey millət balası, sən ey mənim qan daşım.\nBax bu yeri unutma! Bu – Şəhid Xiyabanı,\nƏbədidir zamanda yalnız şəhidlik anı!\nQəribə taleyi var şəhidin. Onun şəhid olduğu an ölümsüzlüyə qovuşduğu andır. Şəhidin ölüm günü əbədiyyət qazandığı gündür. Və deməli, şəhidlik – həm də yenidən doğulma anıdır. Ölüm – fiziki olaraq bu dünyanı tərk etmə qəm, kədər, hüzn doğuran, dərd gətirən hadisədir. Ancaq şəhid olmaq da fiziki olaraq ölüm hadisəsi olsa da mənəvi və ruhi hadisə kimi əslində ölməmək, yenidən doğulmaq və əbədiyyət qazanmaqdır. Deməli, həm də zəfər günü, qələbə anıdır. Qələbə isə əbədiyyətə bərabər hadisədir. Ona görə də “Əbədidir zamanda yalnız şəhidlik anı!”\nMais – əbədi gənc qardaşımız\nMais Əsədov (birinci cərgədə soldan birinci) yağlıvəndli döyüş yoldaşları ilə\nŞəhidlik anında əbədiyyət qazanaraq ən uca zirvəyə – Şəhidlik zirvəsinə yüksələn qardaşlarımızdan biri də Maisdir. O, 23 yaşının tamamına düz bir ay qalmış Vətən uğrunda şəhid oldu və elə əbədi olaraq da o yaşda qaldı. Bütün gənclik axın-axın Mais yaşından keçir və əbədi olaraq keçəcək. Maisin qəhrəmanlığı da həmin Mais yaşından keçən gənclik ordusuna bir nümunədir: insanlıq, vətəndaşlıq, oğulluq, şəhidlik və əbədiyaşarlıq nümunəsi. O, hələ sağ ikən, Vətən uğrunda silaha sarılaraq gecə-gündüz bilmədən çarpışdığı günlərdə el-oba arasında o qədər hörmət qazanmışdı ki, şəhid olandan sonra da o hörmətin üstünə heç bir ölçüyə gəlməyən, ifadə oluna bilməyən məhəbbət də əlavə olundu. Mais ümumi Vətənin və onun qoynunda Mais kimi ölməzlərin hesabına azadlıq və xoşbəxtlik qazanan milyonların sevgisini qazandı.\nYağlıvənddə dünyaya gəldi – Yağlıvəndi dünyaya çevirdi\nMais Əsəd oğlu Əsədov 1 may 1970-ci ildə Füzuli rayonunun Yağlıvənd kəndində müəllim ailəsində dünyaya gəlmişdi. Onun atası da, anası da Yağlıvənd kənd orta məktəbində müəllim işləyirdilər. Millətin balalarına təlim-tərbiyə verirdilər. Tərbiyə verib böyütdükləri yüzlərlə övladdan biri də öz doğma balaları Mais idi və qəribədir ki, Mais 23 yaşında həm də millətin balası oldu.\nMais Əsədov Yağlıvənd kənd orta məktəbini bitirəndən bir müddət sonra o zaman hələ tərkibində olduğumuz SSRİ-nin Silahlı Qüvvələri sırasında – Sovet Ordusunda hərbi xidmətə yollandı. Hərbi xidmət iki il çəkdi – 1988-1990-cı illər.\n1990-cı ildə hərbi xidmətini başa vurub kəndimizə qayıdanda isə artıq Vətənimizin Qarabağı od içində idi. Mais də məhz bu tonqalın ortasına düşdü. O, az müddət sonra ölkəmizə qəsd etmiş düşmənə qarşı könüllü dəstələr yaradan gənclərə qoşuldu. Daha konkret desək, Yağlıvəndi müdafiə etmək istəyən, bunun üçün könüllü dəstə yaratmaq təşəbbüsünü irəli sürən igidlərdən biri oldu.\nMais təkcə doğulduğu kəndin deyil, bütövlükdə Füzulinin müdafiəsində dayanan əsgərlərdən biri idi. Həmçinin qonşu Ağdam, Xocavənd, Cəbrayıl rayonlarının bəzi məntəqələrinin müdafiəsində də köməyə gedərək iştirak etmişdi. Döyüş yoldaşlarının dediyinə görə Mais 40-dan çox döyüş və kəşfiyyat əməliyyatında iştirak etmişdir.\n2 aprel 1993-cü ildə Mais Əsədov Yağlıvəndə qonşu olan Divanallar kəndində qızğın döyüşdə iştirak etmiş, öz komandası ilə birlikdə bir az əvvəl kəndə girərək onu yandıran erməni terror dəstələrini geriyə oturdaraq kənddən çıxarda bilmişdilər. Erməni terrorçularına artilleriya dəstəyi gələndə yüngül silahlarla silahlanmış dəstə geriyə çəkilməyə məcbur olmuşdu. Maisin komandası altında yenidən toparlanaraq əks hücuma keçən zaman isə, həmin dəqiqələrin şahidlərinin müxtəlif vaxtlarda söylədiklərinə görə məhz həmin anda, görünür ki, əvvəlcədən onun hərəkətlərini kənardan diqqətlə izləyən snayperin xain atəşi nəticəsində…\nMais üzü düşmənə tərəf nərə çəkərkən düşmən gülləsinə tuş gəlmişdi. Arxasında isə doğulub, boya-başa çatdığı Yağlıvənd idi.\nBu böyük və gözəl dünyaya Yağlıvənddə gələn qəhrəman öz qəhrəmanlığı və şəhidliyi sayəsində Yağlıvəndin özünü böyük və gözəl dünyaya çevirənlərdən birinə çevrildi.\nQəmlonun adına şərik Mais – Maisin şöhrətinə şərik “Qəmlo”\nQəmlo (arxa cərgədə sağdan dördüncü) Füzuli cəbhəsinin komandiri Mobil Yusifov (arxa cərgədə soldan beşinci) və digər döyüş yoldaşları ilə\nQarabağ münaqişəsi başlayan dövrlərdə o zaman “Mərkəzi hökumət” adlandırılan Moskvanın məkri, qonşu Ermənistanın xəyanəti və öz respublikamızın rəhbərliyinin, ən yaxşı, ən yumşaq sözlə ifadə etsək, maymaqlığı sayəsində dara düşən, təcavüzə məruz qalan, təhqir olunan Azərbaycan xalqının Mais kimi qeyrətli oğulları silaha sarılanda, fərəhdən köksü qabaran xalqımız bu igid, qorxmaz və təəssübkeş oğullarına qəhrəmanlıqlarla, mərdlik nümunələri ilə dolu keçmişindən ulduzlar kimi siyrilib üzü bəri – bizə tərəf parlayaraq bu gənclərə yol göstərən, adı tariximizə düşmüş qəhrəman-personajların adlarını torpağın müdafiəsinə qalxmış övladlarına bir mükafat kimi, bir titul kimi verməyə başladı. Bu ləqəblər igidləri yeni şücayətə səsləyir, dinc əhaliyə isə ümid və təsəlli verirdi. Hamını birlikdə isə ruhdan düşməməyə həvəsləndirirdi. Bu, mübarizəmizin ilkin – romantika dövründə bir ənənəyə çevrilmişdi.\nMaisin ləqəbi də Qəmlo idi. Məşhur yazıçı Fərman Kərimzadənin “Qarlı aşırım” romanından tanıdığımız, xalqımızın daha geniş kütlələrinə isə vaxtilə çox populyar olan “Axırıncı aşırım” filmindən məlum olan, ancaq əslində real şəxsiyyət kimi tarix kitablarına düşən Qəmlonun adını Maisə ləqəb kimi vermişdilər.\nÖzü Qəmlonun adına şərik olan Mais əvəzində o adı da öz şöhrətinə şərik etdi. Maisin qəhrəmanlığı çox vaxt “Qəmlo” adının ünvanına yazıldı, çox vaxt “Qəmlo”nun igidliklikləri kimi yayıldı el arasında. Elə əsil insanın xoşbəxtliyinin bir əlaməti də budur: Adına nə desələr, səni necə çağırsalar da, sənə qoyulan adı rövnəqləndirə, verilən təxəllüsü, ləqəbi şərəfləndirə bilirsən. Gənc döyüşçü və şəhid Mais Əsədov bax belıə xoşbəxtlərdən biridir.\nÖvladı olmayan – milyonların övladı olan igid\nMais hələ subay idi. Bəlkə də sevməyə imkan, macal tapmışdı. Vətən eşqilə alovlanan qəlbinin bir guşəsində gənc könlünü ovlayan bir el qızına da yer ayırmışdı. Ancaq, dediyimiz kimi, cəbhədən cəbhəyə düşən, Sovet Ordusundan azad olunan kimi, Azərbaycan Ordusunun ilk özəkləri, mayaları olan könüllü dəstələrdən birinə qoşulan Mais Vətən sevgisi çağlayan qəlbində azacıq yer tuta bilən sevgini reallaşdırmağa macal tapa bilməmişdi. Nə yaşı var idi ki, Maisin? Yuxarıda demişik: hətta 23 tamam olmamışdı. Məhz bu səbəbdən – ailə qurmağa sadəcə imkan, vaxt tapa bilmədiyindən də övlad sahibi ola bilməmişdi Mais. Ancaq, böyük və ölməz Səməd vurğun demişkən, nə qəm, öz övladı olmayan bir insan milyonların övladına çevrilə bildi. Özünün qurmağa macal tapa bilmədiyi “ailə”sində oğlu olmayan oğul Azərbaycan xalqı adlı böyük bir ailənin böyük oğullarından biri oldu!\nMükafatı Vətən olanın Vətən mükafatı\nMais mükafat uğrunda döyüşmürdü. Mais heç kimdən heç bir mükafat gözləmirdi, ummurdu. Mais heç silaha sarılıb özü kimi qorxmaz gənclərlə əl-ələ, çiyin-çiyinə, baş-başa verib doğma torpağının müdafiəsinə qalxanda gələcəkdə Vətənin nə kimi, hansı adlarda mükafatları olacağını da bilmirdi. Mais və onun kimi cəngavərlərin qəlbinə daha çox yatan mükafat Vətən idi. Azad Vətən! Vətənin azadlığı idi. Onlar məhz bu mükafat – Azad Vətən uğrunda, Vətənin Azadlığı uğrunda döyüşürdülər. Ancaq Maisin də Vətəndaşı olduğu Azərbaycan Respublikasının, Azərbaycan dövlətinin də öz mükafatları var. Mais kimi şanlı oğullara verilən, uğrunda Mais kimi pak insanların canından keçməyə hazır olduğu və bir çoxunun da da keçdiyi iki ali dəyərin adını özündə birləşdirən o şərəfli mükafatlardan biri də “Azərbaycan bayrağı” ordenidir. Vətən uğrunda canından keçmiş Mais Əsəd oğlu Əsədov 24 iyul 2003-cü ildə Azərbaycan Respublikasının prezidenti Heydər Əliyevin sərəncamı ilə “Azərbaycan bayrağı” ordeni ilə təltif olundu (ölümündən sonra). Beləliklə, mükafatı Vətən olan şərəfli vətəndaş Vətənin şanlı mükafatlarından birinə layiq görüldü.\nİnsan pillə-pillə ucalar\nMais də pillə-pillə ucaldı. Bəxti gətirmişdi – müəllim ailəsində dünyaya gəlmişdi. Tale üzünə gülmüşdü – dünyanın məhz Yağlıvənd kimi qeyri-adi gözəlliyə malik bir guşəsində, Yağlıvənd eli kimi qeyri-adi, ömürlüyü möcüzəvi tarixi hadisələrlə zəngin bir eldə doğulmuşdu. Xoşbəxt adam idi – Tanrı ona cəsarət, ürək vermişdi. Elinin dar günündə bəzi sonradan dil pəhləvanına çevrilib boşboğazlıq edən, ona-buna söz atan, Vətən qarşısında real xidmət göstərmiş görkəmli şəxslər haqqında hədyanlar danışan arxac oyuqlarına bənzəyən bəzi qurama adamcıqlar kimi yalançı-dastançı deyil, həqiqi, səmimi, təbii bir şəxsiyyət və vətənpərvər idi. Bütün bu xüsusiyyətlər onu sıravi əsgərdən batalyon komandirliyinə və baş çavuş rütbəsinədək pillə-pillə yüksəltmiş və söz-söz, əməl-əməl şöhrətləndirmişdi…\nSonuncu – fəth etdiyi ən uca pillə isə pillə deyil zirvə oldu, Şəhidlik zirvəsi…\nFiziki ölümündən, qəhrəman ruhunun Vətən göylərinə çəkilməsindən sonra nəşinin də sığınıb əbəti mənzil tapdığı yer də könüllər taxtında məqamı ən uca nöqtə olan Şəhidlər Xiyabanı oldu.\nTorpaqla Şəhid arasındakı sevgi qarşılıqlıdır\nDüzdür, Mais Əsədov Bakıdakı Şəhidlər Xiyabanında dəfn olunub, ancaq ölkəmizin hər yerindəki Şəhidlər xiyabanları eyni dərəcədə müqəddəslik mıəqamına malikdir. Çünki Ana Torpaqla Şəhid Oğul arasındakı sevgi qarşılıqlıdır. Torpaq, uğrunda şəhid olan olanda Vətən olduğu kimi, Şəhid də həmin torpağın qoynunda özünə yer almaqla oranı müqəddəsləşdirir. Bala anası uğrunda canından keçdiyi kimi ana da balasına qoynunda əbədi yer verməklə öz torpaq canının bir parçasından keçir. Hər ikisi qazanır, birlikdə bütövləşir torpaq uğrunda canından keçmiş şəhidin torpaqla qucaqlaşması nəticəsində də torpaq vətənə çevrilir. Bu qarşılıqlı sevgini Vətən doğur, bu qarşılıqlı sevgidən Vətən yoğrulur və bu qarşılıqlı sevgi Vətəni hifz edir. Vətəni hifz edən sevgi sahiblərindən biri də bizim Maisdir və yəqin ki, bununla hamımız fəxr edirik. Qeyri-bərabər döyüşdə şəhid olana qədər qəhrəmancasına vuruşan qardaşımızın qəhrəmanlıqları öz kəndinin əhalisinin gözləri qarşısında olduğuna görə adına məhəbbətlə dastanlar qoşulub.\nBəli, igidimiz Bakıda Şəhidlər Xiyabanında dəfn edilib. Ancaq şəhid harada dəfn olunsa ora müqəddəsləşir…\nQoynun – cənnət məkanı; bura paklar gəlirlər,\nMələklər də dayanıb ayağına enirlər.\nAllahın sevgisinə layiq oldun hər zaman,\nBorcludur daim sənə bu Vətən – Azərbaycan!\nBu gün Məkkə, Mədinə – Qırmızı Məzarıstan.\nAna ürəyi, dağ çıçəyi, şəhid qanı\nUzun illərdir ki, Ana Vətənin sinəsi yaralıdır. Mənfur düşmən torpağımızı işğal etmişdi, yurdumuzn da qanını axıdırdı. Analarımızın ürəkləri də daim iki sevgi ilə çağlayıb və çağlayırdı: övladı olduğu Vətən sevgisi, Vətəni qorumağa göndərdiyi övlad sevgisi. Ana torpağın sinəsi şəhid qanı ilə suvarıldı. Ana torpaq analarımızın doğub yetişdirdiyi qəhrəman oğullarımızı misilsiz sevgisi və igidliyi sayəsində işğaldan azad olundu. Ölməz igidlər öz şəhid qardaş və bacılarının hünərini təkrar edərək, onlardan da irəliyə gedərək qazandıqları qələbə ilə indiyədək küskün gəzən ruhları da sevindirdilər.\nRuhu sevinənlərədn biri də şəhid qardaşımız Mais Əsədovdur. Elə onun gözəl anası, hamımızın anamız Həcər müəllim də. Həcər müəllim yüzlərlə körpənin əlindən ilk dəfə tutub ona “Ana”, “Vətən”, “Torpaq” kimi müqəddəs sözləri yazmağı öyrədən müəllimlərimizdən biri olub. Həcər müəllim həm də Mais kimi “Ana”, “Vətən”, “Torpaq” kəlmələrini öz qanı ilə yurdumuzun sinəsinə yazmağı bacaran bir oğul böyüdən anadır.\nƏfsuslar olsun ki, Həcər xanım uğrunda oğul verdiyi Qarabağın işğaldan azad olunduğunu görmədi. Amma mən əminəm ki, onun kimi bu dünyadan oğul nisgili və Vətən həsrətilə köçmüş analara qələbə xəbəri elə birinci çatıb, onlar qələbə sevincini hamıdan çox hiss ediblər.\nTanrının hansısa möcüzəsinə görə məhz oğlu şəhid olan gün vəfat edən, yəni oğlunun şəhid olduğu günlə vəfat günü üst-üstə düşən, bu gün oğlunun qoruduğu ana torpaqda uyuyan Həcər müəllimin baş daçındakı şəklinin sinəsində şəhid oğlunun portreti də həkk olunub. Onlar batində də, zahirdə də bir yerdədilər.\nTəbiiki, Yağlıvəndin azad olunmasına da birlikdə seviniblər, bir-birini qucaqlayıb sevincdən hönkürüblər, bir-birini təbrik ediblər…\nNövbəti bayram Yağlıvəndin qoynunda çıraq yananda, körpə qığıltısı eşidiləndə, “Vağzalı” havasıə çalınanda, kəndimizin nəğməkar dülgərlərinin balta-çıəkici bülbül kimi ötməyə başlayanda sevinəcəklər…\nO gün artıq uzaqda deyil.\nHəmin gün kəndimizə qayıdan camaatımızı orada əbədi məskən salmış şəhidlərimiz hərbi qaydada qarşılayıb, biz olmadığımız müddətdə necə nigaran qaldıqlarını üzə vurmadan bizim xoşbəxtlityimizə sevinəcəklər.\nOnlardan biri də Mais olacaq…\nCanını Yağlıvəndə qurban vermis, Bakıdakı Şəhidlər Xiyabanında dəfn olunsa da ruhu daima Yağlıvəndin üzərində dolaşan qəhrəman Mais Əsədov!


2022 MacBook Air də çentikli dizayn əlavə edəcək | Mən Mac -danam\n2022 -ci il MacBook Air də çentikli bir dizayn əlavə edəcək\nVə bir neçə saat əvvəl guya bir nəşr paylaşdıq MacBook Pros, mübahisəli bir çentik əlavə edəcək, birbaşa gördüyümüz başqa bir xəbər də var MacRumors veb saytı bəhs etdikləri Ekranın yuxarısında bu çentik olan 2022 -ci il üçün MacBook Air.\nGələn ilki komandalarla bağlı şayiələr bu gün Apple tədbirində görə biləcəyimizlə qarışdırıla bilməz.. Bu səbəbdən demək lazımdır ki, bu il bir neçə ay əvvəl M1 ilə təqdim olunan MacBook Pro -da gördüyümüz ekrandakı təkmilləşdirmələrdən başqa Mac dizaynında dəyişikliklərin olacağına inanmırıq. Daxili yeni prosessorlar ilə təkmilləşdiriləcək, ancaq xarici estetik dəyişikliklər və bu mümkün çentik 2022 -ci ilə qədər gözləmək məcburiyyətində qalacaq.\nGələn il MacBook ekranında heç bir çərçivə yoxdur\nMümkündür ki, Apple gələn il üçün kompüterlərinin ekranlarında olan çərçivələri maksimum dərəcədə aradan qaldıra bilsin, amma düşünürük ki, ekrana belə bir çentik qoymamaq və daha xətti dizayn etmək daha yaxşıdır. indiki modellər. Bir qədər incə, lakin bütün ekranı tutan bir çox istifadəçi üçün cihazı daha az çərçivəli, lakin yuxarıda bir çentik buraxmaqdan daha yaxşıdır. kamera və digər sensorlar tapmaq üçün mərkəzi.\nOla bilsin ki, olun eyni Ty98 filtri, MacBook Pro haqqında danışan yeni nəsil "MacBook Air" in bu çentikin ən üst hissəsinə daxil olacağını izah edir. O, yeni komandanın hal-hazırda bu Mac-dan daha yuvarlaq bir dizayna və daha incə bir profilə sahib olacağını söyləyir: Bu Air-in ekranı artıq 13 düymlük mini LED ekranı quraşdıra bilər və bir neçə rəngdə ola bilər. Bu söz -söhbətlərlə nə olacağını görəcəyik, amma yekun nəticə çıxarmaq hələ tezdir.\nMəqaləyə tam yol: Mən macdanam » Mac kompüterlər » MacBook Air » 2022 -ci il MacBook Air də çentikli bir dizayn əlavə edəcək\nApple onlayn mağazası, Unleashed hadisəsindən sonra dəyişikliklər almaq üçün indi bağlıdır\nApple Music tezliklə PlayStation 5 konsollarında ola bilər


Böhran evdar xanımları və anaları da fahişə etdi » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 28-11-2011, 11:16\nSəs ver: Tarixinin ən ağır maliyyə və iqtisadi böhranında çabalayan Yunanıstanda fahişəliyin miqyası qorxunc sürətlə artır.\n"Proto Thema"ya istinadən bildirir ki, böhranın çox qısa müddətdə yoxsullaşdırdığı ailələr çıxış yolu arayırlar. İndiyədək mühafizəkar, ailə dəyərlərinə ifrat dərəcədə sadiq ev xanımı olan yunan qadınlar arasında isə ailəni dolandırmaq üçün fahişəliyə başlayanların sayı dalğavari sürətlə çoxalır.\nİş o yerə çatıb ki, Afinada hər gün şər qarışan kimi minlərlə evdar qadın evdən küçələrə çıxaraq "müştəri ovu"na başlayır.\nKüçələrdə fahişəlik edən evdar xanımlarla yanaşı, yoxsullaşmış yunan tələbə qızlar da vücudlarını satmağa başlayıblar. Gənc tələbə qızlar bunun üçün internetdə elanlar verirlər.\nYunanıstan Səhiyyə Nazirliyinin açıqlamasında bildirilir ki, gündüzlər normal və mühafizəkar evdar qadın, bir və bir neçə uşaq anası olan xanımlar axşam düşən kimi fahişəlik etmələri ilə yanaşı, bu "iş"də "təcrübəsiz" olduqlarından çoxsaylı dəri-zöhrəvi xəstəliklərinə yoluxurlar.\n"Uşaqlarını doyunca yedirdə bilməyən anaların naçar qalaraq fahişəlik etmələrini görmək dəhşətdir. Yer yarılsa, yerə girərik", - Afinadakı polis zabitlərindən biri deyib. NoName\nloading... Ana səsi nələrə malikdir?


Məhkəmə Məmməd İbrahimə 5 ay 22 gün həbs verib\nBakının Suraxanı Rayon Məhkəməsi müxalifətdə olan Azərbaycan Xalq Cəbhəsi Partiyası (AXCP) sədrinin müşaviri Məmməd İbrahimə 5 ay 22 gün həbs verib. Hökmü yanvarın 10-da Suraxanı Rayon Məhkəməsində hakim Ceyhun Qədimov çıxarıb.\nMəhkəmə onu cəzaçəkmə müəssisəsində yatağında bıçaq tiyəsi gizlətməkdə təqsirli bilərək Cinayət Məcəlləsinin 317-1.2 maddəsi (həbsdə saxlanılan şəxsin qadağan olunmuş əşya hazırlaması, saxlaması) ilə günahlı sayıb.\nRəsmi Bakı ölkədə insanların siyasi fəaliyyətinə görə təqib edilmədiyini, qanun qarşısında bərabər olduğunu bildirir.\nEyni zamanda hazırda AXCP sədri Əli Kərimlinin müavinləri Gözəl Bayramlı, Fuad Qəhrəmanlı, Seymur Həzi, müşavirləri Məmməd İbrahim, Asif Yusifli, o cümlədən bu partiyanın ondan çox fəalı həbsdədir.


Deputatlar Ümumdünya Azərbaycanlıları Konqresinin ləğvi ilə bağlı müraciətə etiraz etdi |\nOqtay Əsədov: ”İmkan verməyək ki, pis qüvvələr yaxşı qüvvələrə qalib gəlsin”\nAprelin 7-də Milli Məclisinin növbəti plenar iclasında cari məsələlərin müzakirəsi zamanı deputatlar Ümummrusiya Azərbaycanlıları Konqresinin (ÜAK) qeydiyyatının ləğv olunması ilə bağlı Rusiyanın Ədliyyə Nazirliyinin Ali Məhkəməyə müraciət etməsi məsələsinə münasibət bildiriblər. Müraciət Milli Məclisdə etirazla qarşılanıb.\n“Kiçik bir məsələ ilə bağlı iki ölkənin əhalisi arasında narazılıq yaratmaq düzgün deyil”\nDeputat Siyavuş Novruzov bu məsələni Rusiya ilə Azərbaycan arasında münasibətlərə ciddi xələl gətirmək istəyən qüvvələrin təhriki kimi qiymətləndirib. O deyib ki, Azərbaycanda 300-dən çox rusdilli məktəb, o cümlədən Rusiya ali təhsil müəssisələrinin filiallar fəaliyyət göstərir. Rusiyadakı konqresin bu ölkədəki azərbaycanlıları birləşdirən böyük təşkilat olduğunu deyən deputat təşkilatın aktiv fəaliyyət göstərdiyini vurğulayıb.\nSiyavuş Novruzov Meydan TV.\nS.Novruzov Milli Məclisdəki dostluq qrupunun parlament adından məsələ ilə bağlı müraciət hazırlamasını da təklif edib: “Bu məsələ iki ölkə vətəndaşları arasında narazılığa səbəb olur. Düşünürəm ki, parlamentin dostluq qrupu bununla bağlı addım atmalıdır. Kiçik bir məsələ ilə bağlı iki ölkənin əhalisi arasında narazılıq yaratmaq düzgün deyil”.\n“Ümid edirəm ki, bu məsələ Rusiya elitasına çatacaq və həll olunacaq”\nDeputat Zahid Oruc isə bildirib ki, Azərbaycan Ermənistan istisna olmaqla bütün qonşularla yüksək səviyyədə müttəfiqlik münasibətindədir:\n“Rusiya ilə həmişə münasibətlərə böyük diqqət veririk. Ona görə də konqresimizin ləğvi barədə qərar həm iki dövlət, həm də iki dövlətin vətəndaşları arasında narazılıq yaradır. ÜAK-ın qeydiyyatı ilə bağlı müraciət iki dövlət arasındakı strateji münasibətlərə uyğun deyil. Ümid edirəm ki, bu məsələ Rusiya elitasına çatacaq və həll olunacaq”.\n“Əminəm ki, burada da erməni izi var”\nDeputat Elmira Axundova da ÜAK-ın güclü təşkilat olduğunu, bölgələrdə 74 şöbəsinin fəaliyyət göstərdiyini, üstəlik, yüzlərlə xeyriyyəçilik işlərini həyata keçirdiyini bildirib:\nElmira Axundova foto sosial şəbəkə.\n“Guya sənədlərdə texniki problem olub. Amma səbəb başqadır. Rusiyada yüzlərlə erməni təşkilatı var. Buyaxınlarda Rusiyada “Bolşaya Armeniya”, “Novo Naxiçevanskie” təşkilatları peyda olub. Bütün bu qanunsuz əməllərə nədənsə Rusiyanın müvafiq orqanları göz yumur. Əminəm ki, burada da erməni izi var”.\n“Rusiya XİN-lə əlaqə saxladıq”\nAzərbaycandakı rus icmasının rəhbəri, deputat Mixail Zabelin rus dilində çıxış edərək bildirib ki, bu məsələ Azərbaycandakı rus diasporu olaraq onları da narahat edir. O, ÜAK-ın Rusiyadakı normal fəaliyyətindən bəhs edərək bildirib ki, Azərbaycanda rus mədəniyyətinin, rus dilinin inkişafına xüsusi diqqət yetirildiyi halda, ÜAK-ın qeydiyyatının ləğvi yolverilməzdir.\nBu addımın Rusiya və Azərbaycan arasındakı münasibətləri korlamağa xidmət etdiyini deyən deputat vurğulayıb ki, Rusiya XİN, Rusiya səfirliyi və digər qurumlarla əlaqə saxlayaraq, bununla bağlı narahatlığını ifadə edib:\n“Mən əminəm ki, Rusiyanın Ədliyyə Nazirliyinin müraciəti məhkəmədə qəbul olunmayacaq və ÜAK fəaliyyətini davam etdirəcək”.\nMixail Zabelin foto sosial şəbəkə.\nSpiker O.Əsədov da rus dilində ona cavab verərək, buna inandığını bildirib. Milli Məclisin sədri əlavə edib ki, söhbət Rusiaydakı ən böyük icma ilə bağlı narahatlıqdan gedir, ona görə də bu istiqamətdə işləri davam etdirmək lazımdır:\n“Cənab Zabelin, siz məktubla Rusiya Ədliyyə Nazirliyinə müraciət edin və bunu onlara bildirin. İmkan verməyək ki, pis qüvvələr yaxşı qüvvələrə qalib gəlsin”.\nM. Zabelin isə xatırladıb ki, artıq müraciət hazırlanıb və göndərilib. O, əmin olduğunu bildirib ki, bu, nəzərə alınacaq.\n“ÜAK Heydər Əliyevlə Vladimir Putinin təşəbbüsü ilə yaranıb”\nHüquq siyasəti və dövlət quruculuğu komitəsinin sədri Əli Hüseynli isə bildirib ki, son illər Rusiya-Azərbaycan münasibətləri strateji müttəfiqlik səviyyəsinə yüksəlib.\nÜAK-ın eks-prezident Heydər Əliyev və Rusiya prezdenti Vladimir Putinin təşəbbüsü ilə yaradıldığını deyən deputat vurğulayıb ki, bu qurum Azərbaycanla yanaşı, Rusiyanın dövlət maraqlarını ifadə edib:\n“Bizim əməkdaşlıq səmimi xarakter daşıyır. Məhz bu baxımdan konqresin fəaliyyəti ilə bağlı Ədliyyə Nazirliyinin müraciəti təəccüb doğurmaqla yanaşı, həm də təxibat olması ilə bağlı fikir yaradır”.\nƏ.Hüseynli bildirib ki, qeydiyyatla bağlı ÜAK-a müraciət edilib, sonuncü müraciət ötən ilin oktyabr ayında olub:\nƏli Hüseynov foto sosial şəbəkə.\n“Lakin konqresin ötən ilin dekabrında qurultayı keçirilib. Həmin ayda konqreslə bağlı yeni sənədlər Ədliyyə Nazirliyinə təqdim olunub. Buna baxmayaraq, Rusiyanın Ədliyyə Nazirliyi birliyin vahid dövlət reyesterindən çıxarılması ilə bağlı mart ayında Ali Məhkəməyə müraciət edib. Rusiya qanunvericiliyi belə vəziyyətdə bir neçə tədbirləri özundə ehtiva edir. Burada cərimə, eləcə də sənədlərin qaydaya salınması kimi qərarlar qəbul edilə bilərdi. Lakin onlar son addımı, məhz konqresin ləğvini seçiblər”.\nKomitə sədri Rusiya qanunvericliyinə bir daha baxmağı təklif edib:\n“Bizim qanunvericiliyimizdə də belə hallar var. Axtarsaq, Rusiya icmasının sənədləri ilə bağlı müəyyən məsələlərin olduğunu görərik. Lakin onun ləğvi ilə bağlı heç zaman məsələ qaldırılmayıb. Bu məsələ çox ciddidir və ölkələr arasında siyasi münasibətlərdə mühüm rola malikdir. Dostluq qrupu Ədliyyə Nazirliyi və Rusiya İnzibati Məhkəsinə müraciət ünvanlayacaq”.\nQHT-lərə Dövlət Dəstəyi Şurasının sədri, deputat Azay Quliyev də ÜAK-ın Rusiya-Azərbaycan dostluğunun simvoluna çevrildiyini deyib. O bildirib ki, Rusiya Prezidenti Yanında İctimai Palataya məktub hazırlayıblar və onların öz nüfuzundan istifadə edib Ali Məhkəmənin doğru qərar qəbul etməsinə öz töhfəsini verəcəyinə inanırlar.\nCənub rayonlarında mal əti bahalaşıb\n“Qarabağ uğrunda irimiqyaslı müharibənin baş vermə ehtimalı aşağıdır”


ABŞ Bashar al-Assada qarşı yeni sanksiyalar tətbiq edir\n2021, 18 İyun, Cümə, Bakı vaxtı 21:40\nABŞ rəsmiləri bildirirlər ki, Vaşinqton Suriya prezidenti Bashar al-Assad`a və onun müdafiəçilərinə qarşı yeni sanksiyalar planlaşdırır. Dövlət Katibi Hillary Clintonla birlikdə Afrika səfərində olan ABŞ rəsmiləri yeni sanksiyaların Assad rejimini tam çökdürəcəyini deyirlər.\nDövlət Katibi avqustun 11-də İstanbulda Suriya müxalifətinin təmsilçiləri ilə görüşdən sonra yeni sanksiyaları elan edəcək. İlkin məlumatlara görə qadağalar daha çox İrandan Suriya rejiminə dəstək verənlərə aid ediləcək.\nTürkiyə və Qərb ölkələri Bashar al-Assadı dinc sakinlərə qarşı zorakılıqlarda ittiham edərək onun hakimiyyətdən getməsini tələb edirlər. Amma Assad`ı özünün müttəfiqi hesab edən İran, Rusiya və Çin ona qarşı daha sərt addımların atılmasına imkan vermirlər.\nİnsan haqları fəalları son 2 ilə yaxın müddətdə Suriyada müxalifətlə hökumət arasında toqquşmalarda 20 minə yaxın adamın həlak olduğunu bildirirlər.


Dünyanın ən atəşli polisi – Fotolar – LUXLİFE.AZ\nAlmaniyanın Saksoni şəhərində polis məmuru kimi çalışan Adrienne Koleszar paylaşımları ilə hər kəsi heyran edir.\nLuxlife.az xarici KİV-ə istinadən xəbər verir ki, dünyanın ən atəşli polisi kimi tanınan Adrienne 6 ay öncə dünya turuna çıxıb və orada çəkilmiş şəkilləri İnstaqram səhifəsində yerləşdirib.\nBir müddət əvvəl işini tərk edən Koleszar yenidən məsləyinə geri dönüb. “İllərdir pul toplayıb dünyanı gəzməyə getdim” deyərək fotoları izləyicilərlə bölüşən Adriennenin ideal bədən quruluşu xüsusilə kişi izləyicilərini heyran edir.\n← Hamilə Meqanın əli ilə qarnını tutmasının səbəbi bilindi\nHamı bunu balıq hesab edir, əslində isə… – Fotolar →\nTanınmış model xəstəxanaya düşdü


Vilayət nə deməkdir? - Müsahibə\nMüsəlman Birliyi Hərəkatının İdarə Heyətinin üzvü Toğrul Nurinin müsahibəsini təqdim edirik:\n-Hədislərdə vilayət sahibi İmam Əli (ə) qeyd olunub. Ümumən vilayət nə deməkdir?\n-Lüğət kitablarında o cümlədən lisanulərəb kitabında vilayət üçün iki əsas məna göstərilir.\n1. Başçı və rəhbər.\nDini mövzularda isə bu termin əsasən rəhbər və başçı mənasında işlənilir.\nİslamın və əsrimizin böyük alimlərindən biri olan əllamə Təbabəti özünün Əlmizan təfsirində qeyd edir: Vilayətlə bağlı olan ayələrə diqqət etdikdə, ayələrin siyaqı vilayətin rəhbər və başçı mənasında olmasına işarə edir. Həmçinin saysız-hesabsız hədislər də buna dəlalət etməkdədir.\nHəzrət Muhəmmədin (s) Qədirxum günü buyurduğu -mən kimin mövlasıyamsa Əli (ə) də onun mövlasıdır- mübarək kəlamında mövla kəlməsi, vilayət sözündən götürülmüş və rəhbər mənasındadır. Bu sözümə bir şahid nümunə gətirməklə kifayətlənirəm. Əhli-sünnə alimlərinin də bir çoxunun öz kitablarında qeyd etdiyi kimi, Qədirxum günü əziz Peyğəmbərimiz (s) Əlini (ə) özündən sonra ümmətə mövla təyin etdikdə hamı bir-bir Əliyə (ə) beyət etdi və Ömər ibni Xəttab, Əliyə (ə) yaxınlaşaraq onu təbrik edib dedi. Bəh bəh ya Əli, bu gündən etibarən möminlərin əmiri oldun. Bunun kimi çox sayda qərinə və şahidlər mövcuddur ki Əlinin (ə) vilayətinin Onun rəhbərliyi mənasında olmasına dəlalət edir.\n-Əlinin (ə) yalnız ona aid olub başqalarına (hətta digər məsum imamlara) deyilməsi qadağan olunan əmirəl-möminin -möminlərin-əmiri- ifadəsi niyə məhz ona məxsusdur?\n-Əmir, ərəb dilindən tərcümədə fərman verən, sultan və rəhbər mənasındadır. Bu termin əziz İslam peyğəmbərinin (s) və ondan sonra xəlifələrin zamanın da çox işlənirdi. Belə ki döyüşlər zamanı Peyğəmbər (s) və ya xəlifələr tərəfindən başçı təyin olunur və o başçıya "əmir" deyə xitab olunurdu. Amma "Əmirəl-möminin" bütün islam qoşunlarının başçısı və möminlərin xəlifəsi deməkdir.\nBizim inancımıza əsasən bu ləqəbi Allah-təala yalnız Əliyə (ə) vermişdir və heç kim, Ondan qabaq və Ondan sonra bu ləqəbin misdaqı deyil.\nİmam Sadiqdən (ə) soruşdular: Həzrəti Qaimə (ə) "Əmirəl-möminin" ləqəbi ilə xitab olunacaq?\nBuyurdu: Xeyr. Bu ləqəb Əliyə (ə) məxsusdur və heç kəs, nə Ondan qabaq, nə Ondan sonra bu ləqəb ilə adlandırılmağa layiq deyil.\nƏhli-sünnə alimlərindən olan Əbu Nəim İsfəhani özünün "hiylətul-ovsiya" kitabında Ənəs ibni Malikdən nəql edir ki Allah Rəsulu (s), Əli (ə) barədə buyurmuşdur: O, möminlərin əmiri, salehlərin öndəri və vəsilərin sonuncusudur.\nHicri qəməri təqvimi ilə beşinci əsrin böyük alimlərindən olan Şeyx Müfid (r) yazır: Qədirxum günü həzrət Peyğəmbər (s) Əlini (ə) özünə canişin və bütün müsəlmanların rəhbəri təyin etdikdən sonra göstəriş verib buyurdu: Hamı, Əliyə (ə) "Əmirəl-möminin" xitab edərək salam versin.\nƏssəlamu ələykə ya əmirəl-muminin Əliyyəbnə Əbi Talib.\nHamınızı Qədirxum bayramı münasibətilə təbrik edirəm. Uca Allahdan istəyirəm bizləri dünya və axirət Əlidən (ə) ayrı salmasın.


"Rusiya sülhməramlılarının fəaliyyətinə və onların mandatına yenidən baxılmalıdır"\n21:39 03.05.2022 Qarabağ\nDüşmənin anlayacağı ən sadə dil güc dilidir\nErmənistan və Rusiya tərəfi üzərinə götürdüyü öhdəlikləri yerinə yetirmədiyinə görə rəsmi Bakı birgə Bəyanatdan imzasını geri çəkə bilər\nMayın 2-i axşam saatlarında Ermənistan silahlı qüvvələrinin bölmələri dövlət sərhədinin Basarkeçər rayonunun Yuxarı Şorca yaşayış məntəqəsi istiqamətində yerləşən mövqelərindən Kəlbəcər rayonunun Zəylik yaşayış məntəqəsi istiqamətində yerləşən Azərbaycan Ordusunun mövqelərini atıcı silahlardan istifadə etməklə fasilələrlə atəşə tutmasının ardından daha iri miqyaslı düşmən təxribat ilə qarşılaşdıq.\nMayın 3-də Qarabağdakı erməni silahlılarının Rusiya sülhməramlılarının gözü qarşısında mühəndis qurğuları inşa etməsinə şahidlik etdik.\nHəm Kəlbəcər istiqamətində atəşkəsin pozulması, həm də Rusiya sülhməramlılarının müvəqqəti məsuliyyət zonasında mövcudluğu birgə Bəyanata görə nəzərdə tutulmayan qeyri-qanuni erməni silahlı birləşmələrinin yenidən Azərbaycan ərazisində, Azərbaycan Əsgərinə qarşı döyüş mövqeləri yaratması, sülhməramlı kontingentin seperatçı rejimə birbaşa dəstək verməsi deməkdir. Bununla birgə Bəyanatı imzalayan və müttəfiqmizi olan Rusiya, sanki Azərbaycan tərəfini öz ərazilərində Fərrux dağı istiqamətindən baş verən yerdəyişmədən daha adekvat və ağrılı fəaliyyətlərə sövq etmək məqsədi daşıyır.\nİstənilən halda nə mayın 2-də baş verən atəşkəs pozuntusu, nə də mayın 3-də erməni silahlılarının Xocavənd rayonu istiqamətində uzunmüddətli atəş mövqeləri inşa etməsi cavabsız qalmayacaq. Buna hər kəs əmin olmalıdır.\nErməni silahlılarının Qarabağda uzunmüddətli atəş mövqeləri inşa etməsi ilə ilk dəfə rastlaşsaydıq, bunu rus sülhməramlılarının vəzifə borclarına məsuliyyətsiz münasibəti kimi dəyərləndirə bilərdik. Amma sülhməramlıların bu tipli fəaliyyətləri ilə artıq mütəmadi olaraq qarşılaşırıq. Odur ki, erməni təxribatının qarşısını almaq üçün heç bir tədbir görmək əvəzinə silahlılara dəstək verən Rusiya sülhməramlılarının fəaliyyətinə və onların mandatına yenidən baxılmalıdır. Rus kontingenti müvəqqəti nəzarət etdikləri ərazidən silahlıları çıxarmaq əvəzinə, baş verənlərə göz yumaraq erməni təxribatlarına şərik olmağa üstünlük verməsi, cavabsız qalacaq fəaliyyət deyil.\nSülhməramlıların onlara məxsus BTR-82A zirehli personal daşıyıcısı ilə erməni silahlılarının adı qeyd olunan ərazidə yerləşməsinə baxmayaraq, erməni silahlılarının qeyri-qanuni fəaliyyətlərinə müdaxilə etmək əvəzinə onlara havadarlıq etməsi, Azərbaycan torpaqlarında terrorizmin və seperatizmin dəstəklənməsi məqsədi daşıyır.\nBölmələrimiz tərəfindən adekvat cavab tədbirləri mütləqdir. Bu tədbirlər kompleks xarakter daşımalı, özündə həm atəş açılan, həm də səngər qazılan düşmən mövqeləri üzərində, takti şərait tələb edərsə bir qədər də dərinliyə irəlləməklə Bayrağımızın dalğalanması ilə nəticələnməlidir.\nErmənistan və Rusiya üzərinə götürdüyü öhdəlikləri yerinə yetirmirsə, atəşkəsə əməl olunmursa, erməni silahlısını ruslar ərazidən çıxarmaq əvəzinə onlara döyüş mövqeləri inşa etməyə şərait yaradırsa, sərhədlərin təyin olunması prosesi süni şəkildə uzadılırsa, o zaman Azərbaycan Ordusu birtərəfli qaydada birgə Bəyanatın şərtlərini yerinə yetirməklə bu acı reallığı rus sülhməramlısı və onun himayə etdiyi erməni silahlılarına həzm etdirməlidir. Əgər Ermənistan bundan sonra da fəaliyyətində əsaslı dönüş etməzsə, Azərbaycan “Ermənistan və Rusiya tərəfi üzərinə götürdüyü öhdəlikləri yerinə yetirmədiyinə görə rəsmi Bakı birgə Bəyanatdan imzasını geri çəkə bilər” açıqlaması ilə noyabrın 9-na olan vəziyyətə qayıda bilər. Bu isə nəinki Qarabağdakı seperatçılar üçün, hətta bütün Ermənistan üçün fəalkət deməkdir.\nErmənistan və erməni silahlıları bu təxribatçı fəaliyyətləri rus sülhməramlılarının və ya rus bazasının dəstəyi ilə həyata keçirir. Odur ki, sərhəddəki erməni ordusunun qalıqlarının və ya Qarabağdakı erməni silahlılarının cəzalandırılması üçün Ordumuza imkan verməliyik. Düşmənin anlayacağı ən sadə dil, güc dilidir.\nP.S. Qarabağdan rus sülhməramlısının çəkilməsindən 1 gün sonra həmin ərazidə erməni silahlısının qalmayacağına da tam əminəm.


Aşqarlar Kimyası İnstitutunda tədbir: Ulu Öndər akademik elmin yaddaşında - AZƏRTAC – Azərbaycan Dövlət İnformasiya Agentliyi\nAşqarlar Kimyası İnstitutunun Yeni Azərbaycan Partiyası Ərazi Təşkilatı, Həmkarlar Təşkilatı və Gənc Alim və Mütəxəssislər Şurasının birgə təşkilatçılığı ilə ümummilli lider Heydər Əliyevin anadan olmasının 98-ci ildönümünə həsr edilən “Ulu Öndər akademik elmin yaddaşında” mövzusunda tədbir keçirilib.\nİnstitutdan AZƏRTAC-a bildirilib ki, tədbiri açan elmi müəssisənin direktoru, akademik Vaqif Fərzəliyev Ulu Öndərin tarixi şəxsiyyət kimi keyfiyyətlərindən və müasir Azərbaycanın formalaşmasında göstərdiyi xidmətlərdən danışıb.\nSonra YAP İdarə Heyətinin üzvü, institutun elmi işlər üzrə direktor müavini, dosent Əfsun Sucayev “Ulu Öndər akademik elmin yaddaşında” mövzusunda məruzə edib. O vurğulayıb ki, ulu öndər Heydər Əliyevin müdrikliklə müəyyən etdiyi və həyata keçirdiyi elm siyasəti Prezident İlham Əliyev tərəfindən uğurla davam etdirilir. Elmin inkişafına göstərilən yüksək diqqət və qayğı Azərbaycanın güclənməsinə, inkişafına, dünya miqyasında tanınmasına xidmət edir.\nTədbirdə çıxış edən institut alimləri öz fikirlərini bölüşüblər.\nAZERTAG.AZ :Aşqarlar Kimyası İnstitutunda tədbir: Ulu Öndər akademik elmin yaddaşında